Pengalaman di Starlight Fantasy 2023 @ Berjaya Times Square – Dapat jumpa Kamen Rider Decade sebenar!

Acara ACG Malaysia memulakan tahun 2023 dengan kepulangan Starlight Fantasy! Pernah diadakan pada Mei tahun lepas, acara meriah ini kembali sekali lagi pada 10 hingga 12 Februari 2023 di Berjaya Times Square Kuala Lumpur di mana korang boleh menghiburkan diri dengan pelbagai game, anime, komik, cosplay dan banyak lagi! Ditaja oleh Berjaya Times Square dan Sushi King, pengunjung diberi akses “KEMASUKAN PERCUMA”, jadi ajaklah berapa ramai untuk sertai sekali kerana anda tidak perlu bayar walau satu sen untuk masuk.

Keseluruhan acara berlangsung di beberapa bahagian di Ground Floor dan Lower Ground (LG) di Berjaya Times Square. Berikut adalah susun atur acara supaya korang tidak sesat nanti:

Luar Pintu UtamaDinamakan Food Street, ia penuh dengan pelbagai jenis food truck yang menghidangkan masakan Melayu, Cina, Barat, Jepun dan lain-lain. Lebih seronok lagi, semua makanan dijual pada harga yang saya anggap murah dan sesuai.Ground FloorInilah pintu masuk utama kepada acara di mana anda boleh sertai peraduan Gacha untuk jumpa Masahiro Inoue, Booth rasmi bagi acara, sektor VTuber.Pada tingkat yang sama, di ‘Side Wing’ adalah sektor Cosplay & CreatorLower Ground FloorMengandungi pentas utama untuk segala persembahan, booth lain-lain bagi merchandise, dan booth tandatangan & photog istimewa yang terletak di sebelah pentas.
Seperti saya kata tadi, Starlight Fantasy 2023 dipenuhi dengan pelbagai persembahan, permainan dan kemunculan khas oleh tetamu istimewa. Inilah sorotan saya bagi kandungan acara:
Berjumpa dengan Masahiro Inoue aka Kamen Rider Decade

Ini merupakan highlight saya bagi hari acara di mana Masahiro Inoue -pelakon terkenal Jepun yang memegang watak Kamen Rider Decade- menjadi tetamu khas di Starlight Fantasy 2023.
Starlight Fantasy 2023 mengumumkan bahawa acara mereka akan mengadakan Sentika Zisalis Tokusatsu Series Roadshow pertama di Malaysia, siri Tokusatsu ciptaan Masahiro-san sendiri. Buat peminat siri Kamen Rider Decade ataupun francais Tokusatsu secara umum, inilah peluang anda untuk berjumpa dengan pelakonnya, Masahiro Inoue di mana dia akan menghadiri acara buat dua hari berturut-turut.

Pada masa yang sama, korang boleh dapatkan tandatangan dan selfie eksklusif bersama Masahiro Inoue. Acara eksklusif ini dilakukan ala “gacha”, di mana peserta diberi hadiah mengikut apa yang mereka dapat.
Bukan itu sahaja,  Starlight Fantasy 2023 akan mengadakan sesi “Breaktime Gathering” eksklusif bersama Masahiro Inoue dan cosplayer tempatan di mana peserta dapat bermakan malam bersama beliau dan memenangi pelbagai hadiah menarik lain.

Jadi saya ingatkan sekali lagi; jika anda peminat Kamen Rider, sila pastikan agar tidak terlepas peluang ini supaya dapat berjumpa dengan pelakon Kamen Rider kegemaran semua!
Lebih 40 cosplayer di satu acara, juga dihadiri cosplayer luar

Selain gembar-gembur biasa, lebih daripada 40 Cosplayer akan mengambil bahagian dengan membuka booth sendiri, dan menjual karya mereka. Ini termasuk cosplayer tempatan – “joann 喵, KING ANGEL 天王, lchigo Huii 小蕙, mika小佳 dan Mirajine Yue“. Itu hanya segelintir kerana ada berpuluh-puluh untuk korang jenguk! Jika kesempatan, sila lawat booth mereka untuk berinteraksi dan melihat karya masing-masing.
Selain itu, korang juga boleh datang dengan pakaian cosplayer sendiri – jadi jangan malu-malu dan pamerkan watak ‘feveret’ di acara! Tiada halangan!
Interaksi live bersama VTuber

Mempamerkan bakat terbaik di Malaysia, saya kagum melihat fenomena VTuber semakin meluas di Malaysia. Secara khususnya, pentas Starlight Fantasy tahun ini akan dipenuhi oleh 13 Vtuber (Virtual Streamer).
Untuk memberi sedikit kelainan, Starlight Fantasy, buat kali pertama, akan mengadakan persembahan Vtuber secara LANGSUNG pada skrin LED besar atas pentas di mana beberapa Vtuber termasuk NatsuInu Bluce, Akitsuki Inori dan Umineme Alice dapat berinteraksi dengan peminat dan peserta lain.
Di bawah adalah salah satu interaksi live yang diadakan hari ini:

Sokong artis Doujin tempatan, tapak untuk menyokong bakat mereka!

Pada masa yang sama, ramai pelukis hebat aka artis Doujin juga akan mengambil bahagian di booth masing-masing dan menjual karya mereka. Daripada fan art kepada karya orginal mereka sendiri, semuanya unik. JIka anda ingin membeli poster/wallpaper, poskad, pelekat, keychain, dan sebagainya, sini juga adalah tempatnya.
Rakan-rakan yang ingin menambah koleksi seni dengan barangan unik pasti harus singgah di sektor Doujin, lagi-lagi untuk menyokong artis tempatan kita!
Merchandise ‘ori’ daripada Jepun berdasarkan anime popular
f
Segala merchandise game, anime, tokusatsu, komik boleh diperoleh di sektor merchandise yang terletak di LG. Yang pasti, para toy collector atau sesiapa yang ingin mendapatkan figura daripada siri anime kegemaran akan berkumpul di sini. Tentang kualiti, jangan risau kerana semuanya dijamin ori daripada Jepun dan termasuk beberapa jenama terkenal termasuk Ichiban Kuji, Banpresto, dan Good Smile.

Bukan figura sahaja, malah Nintendo Switch OLED serba baharu pun dijual di sini (melalui Lucky Draw). Bayangkan betapa terkejutnya saya. Tetapi booth kegemaran saya adalah gerai gashapon di mana kita boleh mendapatkan keychain, cincin dan patung kecil eksklusif melalui gacha. Saya sendiri mencuba, dan mendapat keychain Miku Nakano daripada The Quintessential Quintuplets.

Sekali lagi saya ingatkan, Starlight Fantasy 2023 sudah bermula sejak 10 hingga 12 Februari 2023 di Berjaya Times Square Kuala Lumpur. Kemasukan adalah PERCUMA, jadi marilah meriahkan suasana.
Untuk maklumat lanjut, sila layari Facebook rasmi untuk maklumat lanjut.
Jangan lupa untuk ikuti kami di TikTok!
  @gamersantaimy
Tags: acarapameranStarlight Fantasy 2023


Football Manager 2022 akan keluar di PC, Xbox & Mobile pada 9 Nov 2021!

Bola sepak bukan sahaja tentang siapa yang menjaringkan gol paling banyak; kerana peminat akan dapat mencabar diri di Football Manager 2022! Ini adalah entri terbaru dalam siri ikonik oleh Sports Interactive dan SEGA serta akan dilancarkan pada 9 November di Steam, Epic Games Store, dan Microsoft Store. Football Manager Xbox Edition juga akan datang semula setelah kempen yang berjaya pada musim lalu. Direka khusus untuk ekosistem Xbox, FM22 Xbox Edition akan dilancarkan bersama versi PC/Mac pada 9 November. FM22 dan FM22 Xbox Edition akan tersedia dengan Xbox Game Pass pada hari pertama pelancaran. Kedua-dua game tersebut akan tersedia untuk ahli Xbox Game Pass Ultimate.

FM22 akan membuka jalan baru untuk siri Football Manager apabila ia tiba pada hari pertama di Xbox Game Pass. Kejayaan kami selepas kembali ke Xbox pada tahun lalu juga amat melampaui jangkaan dan kami gembira dapat mengembangkan kerjasama dengan Microsoft untuk memberi peluang kepada ahli Game Pass bagi mengalami perkara yang paling mirip sebagai pengurus bola sepak.

Miles Jacobson, Pengarah Studio Sports Interactive.

FM22 membawa kaedah dan progresif baru untuk para pengurus mendapatkan kelebihan dan menerapkan gaya permainan bola sepak yang diingini untuk mengukuhkan legasi mereka sebagai pengurus yang hebat. Mereka akan mengumumkan lagi banyak ciri baru dalam minggu-minggu akan datang di halaman sosial dan laman web rasmi Football Manager.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Bermula hari ini hingga tarikh pelancaran, sesiapa yang melakukan pra-pembelian untuk FM22 (diPC dan Mac), dari pengedar digital yang diluluskan oleh SEGA akan mendapat potongan diskaun 10% dan peluang untuk memulakan karier pengurusan mereka lebih awal dengan versi Akses Awal. Akses Awal akan tersedia melalui Steam, Epic Games Store, dan Microsoft Store kira-kira dua minggu sebelum tarikh pelepasan rasmi, di mana progress single-player dapat diteruskan ke full game.

Football Manager 2022 Mobile (di iOS dan Android) juga semakin rancak untuk musim baru dan akan tersedia pada 9 November dengan maklumat lanjut pada bulan Oktober. Maklumat penuh tentang Football Manager 2022 Touch, termasuk kepulangan siri ke Nintendo Switch akan datang tidak lama lagi. Untuk maklumat lengkap mengenai siri FM22 di semua platform, lawat halaman www.footballmanager.com
Untuk segala liputan kami tentang siri Football Manager, sila tekan sini.
Jangan lupa untuk ikuti kami di TikTok!
  @gamersantaimy
Tags: Football Manager 2022PCsegaSports Interactivexbox


Pengurus Projek yang fasih berbahasa Jepun diperlukan untuk BANDAI NAMCO Studios Malaysia!

Bandai Namco adalah sebuah syarikat pembangunan video dan penerbit video Jepun yang popular dan dikenali ramai. Ia telah menghasilkan pelbagai permainan video seperti Ace Combat 7: Skies Unknown, One Piece: World Seeker dan juga Jump Force. Pada tahun 2016, dengan kerjasama Malaysia Digital Economy Corporation (MDEC), BANDAI NAMCO Studios Malaysia Sdn Bhd telah membuka tapaknya di Kuala Lumpur.

Kini, syarikat tersebut menawarkan kekosongan dalam industri game development. Butiran-butirannya adalah seperti di bawah:
Lokasi:
Kelana Jaya (The Ascent, Paradigm)
Jawatan:
Pengurus Projek yang fasih berbahasa Jepun (Full Time)
Deskripsi Kerja:
1) Projek yang berkaitan komunikasi dengan HQ (dalam bahasa Jepun)
> Email
> Skype
> atau aplikasi chat yang lain
2) Menguruskan projek-projek dalaman
> Membuat dan and menguruskan Gantt Charts untuk projek.
> Menguruskan sebarang penghantaran
> Jejak progress
> Mengenalpasti masalah
> Meramalkan isu-isu/masalah
> Sediakan laporan statu setiap minggu
> Post mortem
Untuk maklumat lanjut boleh layari website dorang di sini!
Sumber: Nik Shazwan Nasruddin
Jangan lupa untuk ikuti kami di TikTok!
  @gamersantaimy
Tags: bandaijobnamco


Patch terbaru Pokémon Unite akan “nerf” Greedent!

Apabila pembangun Pokémon Unite, TiMi Studio Group mengumumkan bahawa watak seterusnya untuk permainan itu ialah Greedent, ramai yang tertanya-tanya. Apa yang pokémon ini boleh buat dan sebagainya, tetapi selepas Greedent tersedia ia sangatlah OP mengalahkan Blastoise!

Greedent sememangnya berada pada tahap yang lain. Ia mungkin tidak kelihatan hebat, tetapi ia benar-benar kuat! Anda boleh menghasilkan healing berry sesuka hati. Ada satu move ini apabila di”trigger”, ia bukan sahaja menghasilkan lebih banyak berry tetapi juga boleh membuatkan anda bergerak dengan lebih pantas. Jika anda makan berry secukupnya, ia akan memberikan perisai kepada Greedent. Jika Greedent tidak makan berry ini, ahli pasukannya yang lain boleh memakannya. Dan sudah semestinya kita ada Belch, yang merupakan mimpi ngeri kepada pihak lawan.

Tidak pernah kita melihat pokémon yang mempunyai serangan yang sangat kuat seperti Belch oleh Greedent. Dalam masa sesaat sahaja hampir 75% nyawa pokémon. Bukan setakat itu sahaja, kawasan serangannya juga agak luas dan sekurang-kurangnya boleh memberi damage kepada tiga pokémon yang berdekatan. Ini membuatkan ramai pemain mengeluh dengan jumlah damage yang diberikan oleh pokémon itu. Lebih dahsyat lagi ketika bermain Ranked, rata-rata semua berputus asa untuk menyerang musuh yang mempunyai Greedent dalam pasukan itu.
Greedent yang sepatutnya pokemon defender tiba-tiba mengambil alih sebagai pokemon attacker malah ada juga yang bermain Greedent sebagai jungler. Terima kasih kepada pembangun yang mendengar keluhan pemain, patch terbaru yang akan dilepaskan akan mengimbangi kebolehan pokémon itu. Greedent hanya mampu sembuhkan dirinya dengan sedikit, perisainya juga akan dikecilkan dan sudah semestinya serangan Belch akan dikurangkan damage. Hanya Bullet Seed sahaja yang mendapat buff, yang merupakan langkah yang bagus kerana pemain kurang menggunakan kebolehan itu.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Patch itu akan dikeluarkan dalam masa terdekat bersama-sama kandungan terbaru. Greedent bukan satu-satunya pokémon yang terkesan dengan patch ini, Ninetails dan Blizzard juga mendapat beberapa buff. Anda boleh lihat di laman web Serebii untuk maklumat lanjut patch terbaru itu. Untuk liputan lain dari kami tentang Pokémon Unite, sila klik pautan ini.
Sumber: Kotaku
Jangan lupa untuk ikuti kami di TikTok!
  @gamersantaimy
Tags: GreedentPokemon Unite


Nampaknya pelbagai siri Anime termasuk Summer Time Rendering akan ditayangkan di Disney +!

Disney + nampaknya akan menjadi rumah baru bagi beberapa anime untuk di strim yang akan datang, termasuk Black Rock Shooter Dawn Fall, Summer Time Rendering, sekuel The Tatami Galaxy Yojohan Time Machine Blues dan adaptasi dari permainan mudah alih Twisted Wonderland.

Seperti yang dilaporkan oleh Deadline, judul-judul tersebut adalah bahagian dari platform streaming yang baru-baru ini diungkapkan lebih dari 20 kandungan Asia-Pasifik, yang merangkumi aksi langsung dari Korea, Jepun, Taiwan, Indonesia, dan banyak lagi. Mereka akan mula ditayangkan sekitar tahun 2022, dengan ketersediaan bergantung pada negara. Lebih daripada 50 APAC Originals dirancang juga pada tahun 2023.

Black Rock Shooter Dawn Fall

Diumumkan pada bulan September, Black Rock Shooter Dawn Fall adalah anime pertama yang menampilkan watak Black Rock Shooter oleh ilustrator huke sejak 2012. Tayangan perdana Jepun Spring 2022 diumumkan pada awal Oktober.
Siri ini ditulis oleh Makoto Fukami (Psycho-Pass, Blade of the Immortal) dan Ryo Yoshigami. Dikreditkan dengan reka bentuk watak asal. Francais Black Rock Shooter bermula dengan ilustrasinya yang diposkan ke pixiv pada tahun 2007, menginspirasi lagu oleh supercell yang menampilkan Vocaloid Hatsune Miku yang popular. Pada tahun 2010, Black Rock Shooter OVA selama 50 minit dilancarkan, dengan siri anime 2012 menyusul. Pada bulan Jun 2021, watak Black Rock Shooter baru diumumkan oleh Good Smile Company sebagai sebahagian daripada Koleksi Pop-Up Parade yang lebih berpatutan.
Summer Time Rendering

Sementara itu, Summer Time Rendering adalah adaptasi dari manga thriller oleh Yasuki Tanaka. Ia akan dilancarkan pada tahun 2022 di Jepun. Summer Time Rendering adalah siri manga Jepun yang ditulis dan digambarkan oleh Yasuki Tanaka. Ia disiarkan di majalah digital Shueisha Shōnen Jump + dari Oktober 2017 hingga Februari 2021. Adaptasi siri televisyen anime ini akan ditayangkan perdana pada tahun 2022.
Yojohan Time Machine Blues

Yojohan Time Machine Blues diumumkan pada bulan Ogos dengan Shingo Natsume sebagai pengarah. Science SARU, yang menghasilkan anime The Tatami Galaxy dan pengganti spiritualnya Night Is Short, Walk On Girl, juga menghasilkan Yojohan Time Machine Blues.
Kisahnya bermula pada satu hari musim panas yang panas, ketika rakan nakal “Me”, Ozu, memusnahkan alat kawalan jauh pendingin udara dari asrama pelajar dengan merendamnya di dalam air.Akashi-san, yang cantik dan kool, bertanya-tanya bagaimana dia akan menghabiskan musim panasnya bersetuju untuk membuat rancangan ketika seorang pelajar lelaki yang cerdik muncul mengaku telah melakukan perjalanan dari 25 tahun di masa depan dengan mesin masa. “Me”, yang memikirkan untuk kembali ke masa lalu mengambil alat kawalan jauh sebelum ia dimusnahkan, bagaimanapun …
Twisted Wonderland

Akhirnya, Twisted Wonderland digambarkan sebagai “permainan irama pertempuran Jepun.” Dicipta oleh Disney dan Aniplex, ia menampilkan watak-watak yang direka oleh Yana Toboso yang diilhamkan oleh penjahat-penjahat watak Disney.
Wilayah APAC yang kini tersedia oleh Disney + termasuk Australia, New Zealand, Malaysia, Singapura, Indonesia, Thailand, dan Jepun. Ia akan dilancarkan di Korea Selatan, Taiwan, dan Hong Kong pada bulan November. Korang tak sabar nak tonton anime yang mana di Disney + nanti? Kita nantikan kehadiranya kelak ok!
 Sumber: Deadline
Jangan lupa untuk ikuti kami di TikTok!
  @gamersantaimy
Tags: Black Rock Shooter Dawn FallDisney +Summer Time RenderingTwisted WonderlandYojohan Time Machine Blues


Google Sedang Menguji Servis Langganan Play Pass

Android Police telah melaporkan bahawa Google telahpun memulakan ujian untuk servis langganan Play Pass mereka yang bakal menawarkan ratusan applikasi dan game premium tanpa iklan ataupun pembelian dalam aplikasi hanya dengan yuran bulanan yang tetap.

Pautan skrin yang diterima oleh Android Police daripada seorang pembaca menunjukkan sedikit perincian berkenaan servis ini, dan ianya kelihatan sangat serupa dengan sistem langganan akan datang dari Apple iaitu Apple Arcade yang diumumkan awal tahun ini.

Pelanggan perlu membayar yuran bulanan USD$4.99 untuk mendapatkan akses tanpa had kepada katalog aplikasi dan game permium tanpa iklan, dengan kesemua pembelian dalam aplikasi telah dibuka. Pautan skrin menunjukkan game seperti Monument Valley, Knights of the Old Republic, Threes, Limbo, Stardew Valley, Ticket to Ride, Marvel Pinball dan banyak lagi. Terdapat juga pelan Family dan semestinya ia akan lebih mahal daripada USD$4.99.

1 of  6

-
+

Beza servis Google daripada Apple adalah menerusi Play Pass, Google akan menawarkan akses kepada katalog game sedia ada dimana ianya telahpun berada di Play Store. Tetapi, dengan keadaan dimana cetak rompak adalah lebih tegar di platform Android disekalikan dengan fakta dimana pengguna iOS adalah lebih cenderung untuk membuat pembelian dalam aplikasi, ini menjadikan aplikasi premium sukar dijual dalam Android. Tetapi, servis langganan yang menjanjikan yang terbaik daripada Play Store dengan yuran tetap dijangkakan dapat menyelesaikan masalah ini.
Walaupun dengan pautan skrin yang didedahkan ini, servis Play Pass ini masih lagi dalam ujian dan ketika ini masih belum diumumkan secara rasmi oleh pihak Google – ini bermakna maklumat yang didedahkan ketika ini mungkin akan berubah ketika ianya dilancarkan kelak; JIKA ianya dilancarkan.
Sekiranya ia dilancarkan, Play Pass akan berpotensi memberikan saingan yang sengit kepada Apple Arcade.
Sumber: The Verge
Sumber Gambar: Android Police
Jangan lupa untuk ikuti kami di TikTok!
  @gamersantaimy
Tags: Androidgoogleplay passsubscription service


[TGS 2021] Genshin Impact dedahkan kandungan baru untuk versi 2.2 dan kolaborasi bersama Razer!

Semasa livestream TGS 2021 oleh miHoYo, mereka telah dedahkan maklumat baru mengenai kemas kini terbaru Genshin Impact. Versi 2.2 akan mempunyai watak baru, kawasan baru dan acara baru untuk pemain terus mengembara di dunia Genshin. Di livestream itu juga, Genshin Impact mendedahkan kolaborasi bersama Razer. Mari kita lihat kandungan yang akan tersedia dalam versi 2.2!

Watak
Watak baru yang akan dapat dimainkan ialah Thoma. DIa merupakan watak pyro dan menggunakan polearm sebagai senjatanya. Elemental Burst Thoma mencipta pelindung yang kelihatan menyerupai dua pelindung bahu. Sepanjang tempoh itu, serangan normal yang aktif akan mencetuskan damage AOE yang berskalakan HP maksimum Thoma.

Thoma akan hadir bersama Hutao dalam banner watak selepas banner rerun untuk Tartaglia.

Senjata baru
Polar Star – BowWavebreaker’s Fin – PolearmAkuoumaru – GreatswordMouun’s Moon  – Bow

Acara baru
Shadow of the Ancients. Labyrinth Warriors. Pemain boleh menceburkan diri dalam domain mistik di Inazuma dengan “Childe” Tartaglia dan Xinyan, pemuzik rock ‘n’ roll Liyue. Anda juga akan ditemani oleh kertas pelik bernama “Shiki Taishou” yang boleh memberikan bantuan khas. Pertarungan sengit dan ganjaran berharga di kedai menanti para pemain.To the World’s Sounds Listening. Pemain dapat menikmati permainan rhythm dan memainkan pelbagai gaya muzik dengan Ningguang, Zhongli, Keqing, Xiao, Sangonomiya Kokomi, Kamisato Ayaka, dan Raiden Shogun.Dreams of Bloom. Acara khas di Serenity Pot.Rerun Ley Line Overflow.

Date event
Pemain boleh meluangkan masa dengan dua watak baru untuk date event iaitu Thoma dan Sayu. Jangan lupa untuk membuka semua penamat untuk setiap watak !

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Kawasan baru
Tsurumi Island yang akan dibuka merupakan kawasan keenam dan terakhir di Wilayah Inazuma. Pulau ini diselimuti kabus tebal, dan pemain akan mudah tersesat dan menghadapi cabaran yang belum pernah dialami sebelum ini semasa menjelajahi kawasan ini!

Musuh baru
Rockfond Rifthound WhelpThundercraven Rifthound WhelpRockfond RifthoundThundercraven Rifthound
Rifthounds dan Rifthound Whelps adalah binatang buas berbahaya yang bersembunyi di kabus, menunggu untuk melancarkan serangan. Apabila serangan terkena pada watak, semua anggota parti akan terpengaruh dengan status “Corrosion” dan terus kehilangan HP tanpa mengira mereka terlindung atau tidak.

Kemas kini Serenitea Pot
Landskap, rumah dan perabot yang bertemakan Inazuma akan tersedia. Malah beberapa mekanik juga dikemas kini untuk pemain lebih mudah menguruskan Serenitea Pot mereka.

Kolaborasi bersama Razer
Genshin Impact juga berkolaborasi dengan Razer, setelah miHoYo mengumumkan kerjasama strategik baru dengan jenama gaya hidup global terkemuka, Razer. Peminat boleh menantikan reka bentuk bertema Genshin Impact pada produk Razer termasuk tetikus permainan Razer DeathAdder V2 Pro, kerusi gaming ergonomik Razer Iskur X serta pad tetikus Razer Goliathus Speed. Untuk memperingati acara ini, setiap produk akan datang bersama kod bonus yang dapat digunakan oleh peminat untuk menebus ganjaran menarik dalam permainan.
Reka bentuk Genshin Impact juga akan tersedia di Razer Customs, perkhidmatan dalam talian oleh Razer.com yang menawarkan reka bentuk rakan kongsi rasmi untuk pelbagai perkakasan Razer.

Razer juga telah menyediakan THX Game Profile yang diselaraskan khas melalui aplikasi THX Spatial Audio. Profil ini tersedia di PC dan serasi dengan semua alat dengar permainan untuk Genshin Impact. Dengan tujuan untuk memberikan surround 7.1 sound yang canggih dengan ketepatan kedudukan yang tepat, aplikasi Audio Spasial THX membolehkan akustik yang realistik untuk refleksi hidup dalam persekitaran permainan.
Untuk maklumat lebih lanjut mengenai perkongsian antara miHoYo dan Razer, sila lawati pautan ini.

Kemas kini terbaru ini akan hadir pada 13 Oktober 2021. Ramai peminat memang ternanti-nanti update ini kerana watak Aloy dari Horizon Zero Dawn juga akan tersedia kepada pemain PC dan mobile. Anda boleh dapatkan kod untuk ganjaran khas sempena livestream ini di bawah. Untuk mengikuti liputan lanjut mengenai Genshin Impact, anda boleh klik di pautan ini.
LBNDKG8XDTNDNB6VKHQWVANZBSNUJGQFUTPM
 Muat turun di sini

Genshin ImpactPublisher: miHoYoDeveloper: miHoYoRelease Date: 2020-09-28Android, Microsoft Windows, Nintendo Switch, PlayStation 4, PlayStation 5
Genshin Impact adalah permainan video permainan peranan bebas-permainan, bebas permainan fantasi berasaskan gacha yang dikembangkan dan diterbitkan oleh studio pengembangan permainan miHoYo. Ini adalah permainan kedua dari miHoYo yang menampilkan IP asli, yang pertama adalah Gun GirlZ. Kini ia hadir untuk mobile, PC dan PS4 dan juga boleh cross-play!

Jangan lupa untuk ikuti kami di TikTok!
  @gamersantaimy
Tags: Genshin ImpactGenshin Impact versi 2.2miHoYorazerTGS2021


“Beberapa Projek Diablo dalam pembikinan” Blizzard

Setelah sekian lama Diablo menyepi, lebih 6 tahun gak la takde apa – apa berita pasal diablo baru, last DLC untuk Diablo 3 pun tahun lepas. Hari ni, peluang untuk kita dapat Diablo baru tu mungkin cerah, sebab Blizzard baru je umumkan yang diorang ada beberapa projek untuk Diablo dalam pembikinan dan peminat mungkin akan dapat sekilas pandang dari Diablo tak lama lagi.

Stay awhile and listen – we have exciting updates to share about the future of Diablo. pic.twitter.com/J7S3HHcWQC

— Diablo (@Diablo) August 8, 2018

Wow, Diablo 4 ke ? terujanya ! menurut kenyataan Diablo punya Komuniti manager, Brandy Camel:
Blizzard kini semakin panas, dan kita mempunyai beberapa projek Diablo dalam pembikinan. Ada di antara mereka (Diablo) akan mengambil masa dari yang lain, tetapi kita ada sesuatu untuk ditunjukkan kepada anda akhir tahun ini”.
Kalau kita cuba tafsir apa yang Si Camel ni cakap macam banyak nau je projek Diablo yang nak dihasilkan, adakah Diablo untuk mobile ? atau hanya remastered untuk siri sebelum ni? aku pun tak pasti, sedikit sebanyak yang aku korek Blizzard dah post untuk senarai pekerja yang ingin diupah sebagai dungeon artist mereka dengan ungkapan “Diablo Projek yang tak diumumkan“, misteri sungguh ungkapan tu, sebelum ni pon ada rumors mengatakan ia berkenaan dengan Diablo 3 Nintendo Switch nye port tapi takde siapa pon yang tahu.

Setakat ni, takde lagi kenyataan rasmi dari Blizzard tentang apa yang diorang akan release. Tapi kalau aku usha kat facebook nye komen tentang ni, rata – rata dari kipas susah mati Diablo mengharapkan yang siri akan datang ni mengekalkan konsep Diablo 1 dan 2 yang mana ia lebih gelap, ada juga yang kata diorang prefer untuk edisi “remastered” dan sebagainya lah. Bagi aku apa pun , kita tunggu je lah, taknak over excited nanti frust menonggeng.

Jangan lupa untuk ikuti kami di TikTok!
  @gamersantaimy
Tags: BlizzardDiabloDungeonRPG


Halo Infinite ialah projek video game paling mahal buat masa ini!

Halo Infinite, kesinambungan paling ditunggu-tunggu di francais popular eksklusif Xbox ini, dilaporkan akan menjadi projek paling mahal yang pernah ada di sejarah industri video game.

Bajet yang ditetapkan oleh Microsoft dan 343 Industrries untuk Halo Infinite ialah lebih daripada $500 juta, mengikut laman web jerman Xbox Dynasty. Ini menjadikan game ini antara video game paling mahal pernah dicipta, dan harus diambil kira juga bahawa jumlah yang disebut hanya untuk development, dan tidak termasuk kos pemasaran.

Dengan bajet di atas, Halo Infinite ber harga lebih banyak daripada Grand Theft Auto 5 dan Red Dead Redemption 2 daripada RockstarGames, yang sangat terkenal dengan melabur jumlah yang banyak pada projek mereka. Game shooter paling mahal pun, seperti Destiny dan Call of Duty: Modern Warfare 2 tidak melangkaui bajet $300 juta.
Xbox Dynasty tidak menyediakan bukti untuk menyokong fakta ini, dan juga tidak menyedia rekod khabar angin untuk menunjukkan andaian ini. Jadi maklumat ini tidak seharusnya dipercayai, tetapi walaupun $500 juta tidak dilaburkan, Microsoft masih akan melabur duit yang banyak kepada development Halo Infinite.
Halo Infinite diumumkan di E3 2018 sebagai judul utama yang ke-6 dalam siri melalui sebuah teaser yang memberi penonton sekilas pandang kepada helmet ikonik milik Master Chief. Game ini dicipta menggunakan Slipspace Engine baru, yang memang direka oleh syarikat untuk perekaan game pada masa akan datang di dalam siri.

Ketua 343 Industries Bonnie Ross berkata di dalam interview pada bulan lepas bahawa studio mereka merujukkan Halo Infinite sebagai “Spiritual Reboot” kepada francais dan menambah bahawa game director Chris Lee akan mendedahkan lebih banyak maklumat di E3 2019. Penampilan mereka di showcase ini tepat dengan laporan sebelum ini bahawa Halo Infinite merupakan sebuah judul untuk next-generation Xbox console, yang kemungkinan juga didedahkan di event yang sama.
Pentingnya Halo Infinite sehingga Microsoft memberi 343 Industries setengah billion dollar untuk menjayakan game ini. Malangnya, sebelum Microsoft sendiri mengesahkan maklumat ini, peminat Halo hanya boleh berharap berita ini benar supaya Halo Infinite boleh menepati atau lebih baik, mengatasi jangkaan orang ramai.
Sumber – GameRant
Jangan lupa untuk ikuti kami di TikTok!
  @gamersantaimy
Tags: developmentHaloHalo InfiniteMost Expensive Projectxbox


Pre-Register Black Clover M: Rise of the Wizard King kini dibuka, tapi bukan untuk Malaysia

Garena telah mengumumkan yang pre-register bagi Black Clover M: Rise of the Wizard King kini dibuka hanya di Japan sahaja buat masa sekarang. Mereka masih tidak mendedahkan sebarang maklumat berkaitan dengan pendaftaran bagi seluruh dunia termasuk Malaysia.

Pre-Registration for the JP version is live!As of now Pre-registration is only available in Google Play Store, IOS App Store will be coming out soon!#BlackClover#BlackCloverMobile pic.twitter.com/KOaQ5dItmE

— Black Clover Mobile – News (@bclovermobileEN) February 20, 2023

Sebelum ini, Black Clover M: Rise of the Wizard King telah ditangguhkan dan tarikh pelancarannya juga dianjak kepada separuh pertama tahun 2023 di iOS dan Android.
Bersama-sama dengan pengumuman, mereka telah menyediakan pelbagai ganjaran melalui kempen pre-register di mana pemain akan diberikan ganjaran mengikut jumlah pemain yang membuat pra-pendaftaran. Walaupun pra-pendaftaran hanya buka di Japan, saya mengharapkan ganjaran yang diberikan adalah sama apabila pra-pendaftaran seluruh dunia di buka nanti.

Berikut adalah ganjarannya:
100,000 pemain – 300x Black Crystal200,000 pemain – 2x Gacha Ticket300,000 pemain – 3x Gacha Ticket400,000 pemain – SR Mimosa Vermillion500,000 pemain – 5x Gacha Ticket
Buat masa sekarang, itu sahaja maklumat yang telah didedahkan untuk pre-register Black Clover M: Rise of the Wizard King. Harapnya mereka akan membuka pre-register untuk seluruh dunia pula selepas ini.

Bagi sesiapa yang tidak mengenali Black Clover Mobile, berikut adalah prolog tentang game ini.
Ia seolah-olah manusia berada di ambang kemusnahan oleh demon. Semuanya kelihatan hilang sehingga seorang mage melangkah ke hadapan. Selepas kejayaannya, dia dinamakan Wizard King, dan kisahnya menjadi legenda.Sihir adalah segala-galanya di dunia ini. Asta, dilahirkan tanpa sihir, berjanji kepada rakannya bahawa dia akan menjadi Wizard King suatu hari nanti!

Saya ingin mengingatkan anda bahawa Pre-Register Black Clover M: Rise of the Kingdom telah pun dibuka. Malangnya, ia hanya dibuka untuk Japan sahaja buat masa sekarang. Memandangkan mereka akan melancarkan game ini diseluruh dunia pada tahun ini, saya dapat merasakan yang mereka akan membuka pre-register di Malaysia tidak lama lagi.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Black CloverBlack Clover M: Rise of the Wizard KingBlack Clover Mobile


Epic Games menawarkan TIGA game percuma pada minggu depan!

Hari ini, Epic Games Store menawarkan permainan 3 out of 10: Season 2 secara percuma, yang tersedia hingga 15 April. Tetapi pada minggu depan, ia akan digantikan dengan 3 permainan percuma yang terdiri dari Deponia: The Complete Journey, Ken Follett’s The Pillars of Earth, dan The First Tree!

Deponia: The Complete Journey adalah permainan point-and-click adventure yang berlangsung dalam dunia di mana yang kaya hidup  di sebuah bandar terapung di langit manakala mereka yang malang, duduk di bawah yang penuh dengan sampah. Pemain akan bermain sebagai Rufus, yang membuat rancangan berani untuk melarikan diri dari kehidupan di timbunan sampah dan menjelajah kota langit. Sepanjang perjalanan, kita harus menyelesaikan pelbagai teka-teki, berinteraksi dengan NPC, dan menyelidiki dunia permainan yang eksentrik.

Sama seperti Deponia, Ken Follett’s The Pillars of Earth juga merupakan permainan point-and-click, yang mengadaptasikan buku Ken Follett. Permainan berlangsung di England pada abad ke-12, dan mengikuti tiga protagonis berbeza ketika mereka berusaha untuk membina katedral. Permainan ini membolehkan pengguna mengubah peristiwa untuk kisah terkenal mengikut pilihan, lantas mengubah nasib wataknya, dan juga menawarkan gaya 2D yang unik dan 200 latar belakang yang dilukis dengan tangan.

Akhir sekali ialah The First Tree, sebuah permainan adventure 3D di mana pemain sebagai musang yang sedang mencari keluarganya. Sepanjang perjalanan, mereka akan belajar lebih lanjut tentang kisah sejenis makhluk misteri dan hubungan anak dengan ayahnya yang terpisah. Permainan ini meminta pemain untuk meneroka persekitaran yang menarik ketika memahami temanya yang introspektif.
Ketiga-tiga permainan akan tersedia pada 15 April dan boleh ditebus sehingga 22 April. Untuk segala liputan kami tentang Epic Games Store, sila tekan pautan ini.
Sumber – The Epic Games Store
Jangan lupa untuk ikuti kami di TikTok!
  @gamersantaimy
Tags: Deponia: The Complete Journeyepic games storeFreeKen Follett's The Pillars of EarthPercumaThe First Tree


Review ROG Phone 5s Pro: Semua game mampu urus, tiada masalah!

Diakui sebagai “gaming phone” paling hebat di dunia, ASUS berjaya meraih pencapaian yang tinggi selepas mengenalkan ROG Phone 5. Tidak cukup dengan itu, datanglah ROG Phone 5s Pro yang “sepatutnya meningkatkan lagi pengalaman pengguna dengan penambahan Snapdragon 888+! Persoalannya: Adakah prestasi yang ditawarkan oleh ROG Phone 5s Pro lebih hebat berbanding versi standard? Oleh kerana kami berpeluang menerima satu unit, inilah review saya untuk ROG Phone 5s Pro!

Apa yang baru?

Barisan original ROG Phone 5 mempunyai dua model – yang terdapat dalam 8GB / 128GB, dan 12GB / 256GB manakala edisi Pro dan Ultimate menambah beberapa perubahan reka bentuk dan lebih banyak lagi storan tambahan. Maka, muncullah ROG Phone 5s Pro yang menggantikan chipset Snapdragon 888 kepada 888+ dan menawarkan kadar sampel sentuhan 360Hz pada paparan. ROG Phone 5s Pro juga datang dalam konfigurasi RAM dan storan yang lebih tinggi iaitu 18GB / 512GB tetapi hanya boleh didapati dalam warna Phantom Black. Warna White Storm tidak tersedia untuk varian ini. Sebagai tambahan, Pro 5s disertakan sekali dengan aksesori AeroActive Cooler 5 di dalam kotak (dahulu perlu dibeli secara berasingan).

Namun, perbezaan terbesar ada di bahagian belakang kerana 5s Pro mempunyai paparan ROG Vision dan bukannya sistem pencahayan Aura RGB. Secara ringkas, ROG Vision dapat memaparkan animasi yang lebih kecil, dan memberikan maklumat penting mengenai status bateri semasa kita mengecas telefon pintar. Selain itu, ia mempunyai pelbagai animasi comel untuk menandakan apa kita sedang lakukan di telefon pintar seperti menerima panggilan, membuka permainan, menyambung aksesori ROG, dan lain-lain. Dari segi reka bentuk, memang tiada perubahan yang ketara. Anda boleh merujuk ulasan penuh kami untuk mengetahui lebih lanjut jika berminat tentang aspek ini.

[wpdatatable id=41]

Paparan AMOLED 144Hz dengan kadar sampel sentuhan 360Hz yang lebih pantas

Salah satu peningkatan yang ditawarkan oleh ROG Phone 5s Pro adalah kadar sampel sentuhan 360Hz pada skrin sentuh Full HD Plus, di mana pendahulunya hanya 300Hz. Menurut sumber dari Asus, upgrade ini telah menurunkan latensi sentuhan dari 24.3ms ke 24ms. Selain itu, paparan Asus ROG Phone 5 Pro masih sama dengan varian Standard dengan ukuran 6.78 inci dan refresh rate hingga 144 Hz. Satu perkara penting yang korang perlu tahu ialah ini antara paparan yang paling fleksibel dalam industri di mana kita dapat bertukar antara 60Hz, 90Hz, 120Hz dan 144Hz. Bukan penambahan baru tetapi saya perlu ingatkan bahawa ROG Phone 5s Pro mempunyai panel 10-bit, dengan sokongan HDR10+, serta persijilan Widevine L1, yang menjadikannya sempurna untuk aktiviti streaming dan kandungan HDR.
Prestasi gaming, solusi penyejukan, dan ujian pengecasan

Sekarang kita bincang tentang bahagian paling penting dalam mana-mana review iaitu prestasi ROG Phone 5s Pro! Seperti yang sebutkan di atas, varian 5s Pro mempunyai chipset Snapdragon 888+ dan RAM LPDDR5 sebanyak 18GB. Chipset 888+ terang menyala adalah suatu peningkatan berbanding Snapdragon 888, dengan total lapan Kryo 680 CPU core dan GPU Adreno 660 berdasarkan proses 5nm. Konfigurasi CPU ini dapat mencapai hingga 3.0 GHz pada Snapdragon 888+, manakala ia terbatas pada 2,84 GHz pada Snapdragon 888. Namun, disebabkan ia berfungsi pada kadar yang lebih tinggi, chipset ini pun dianggap “sukar untuk disejukkan”.

Solusi penyejukan tidak mengalami apa-apa perubahan di mana kebanyakan komponen yang menghasilkan haba diletakkan di tengah-tengah telefon pintar. Ini bermaksud seluruh bingkai logam boleh digunakan untuk mengurangkan haba dengan lebih berkesan. Tambahan pula, aksesori AeroActive Cooler 5 yang tersedia sekali dalam kotak sebenarnya untuk meningkatkan lagi keberkesanan dengan mencantumkan aksesori ke bahagian belakang telefon. Walaupun saya kata begitu, itu tidak bermaksud ia 100% berkesan. Permukaan suhu tetap akan meningkat andai kata kita bermain game dengan visual grafik yang intensif, tetapi jangan risau. Suhu sahaja yang panas dan ia tidak berbahaya untuk disentuh.
Jika dibandingkan dengan ROG Phone 5 Ultimate, yang juga mempunyai RAM 18GB, prestasi untuk ROG Phone 5s Pro “sedikit lebih baik”. Jangan salah faham dengan apa saya kata. Ia masih hebat, cuma peningkatannya tidak begitu tinggi seperti yang saya sangkakan. Selepas membuat ujian penanda aras, peranti ini berjaya mencatat markah 5914 dalam 3DMark manakala ROG Phone 5 Ultimate mencatat markah 5810. Seperti yang saya kata, bukan perbezaan yang besar, tapi masih suatu peningkatan.
Ujian 3DMark:
3DMark Benchmark 13DMark Benchmark 23DMark Benchmark 33DMark Benchmark 4
Selaku phone gaming paling hebat di pasaran, mestilah saya nak lihat prestasi untuk bahagian gaming pula memandangkan chipset pun baru. Pertama sekali, saya menguji Genshin Impact di ROG Phone 5s Pro pada tetapan maksimum dengan 60FPS. Malangnya, telefon ini cepat panas, tetapi sekurang-kurangnya framerate kekal stabil walaupun di bawah tekanan dan secara konsisten akan cecah antara 60FPS. Seterusnya, saya cuba Pokemon Unite yang berjalan dengan lancar walaupun pelbagai aksi dan kesan khas serangan sedang berlaku sekaligus di atas skrin. Game MOBA? Memang tiada hal tidak kira MLBB atau LoL: Wild Rift. Tetapi untuk melihat jika ia benar-benar lancar seperti yang disangkakan, saya mencuba game kompetitif FPS seperti PUBG Mobile dan CoD Mobile pada tetapan maksimum. Itu pun terbukti tidak menjadi masalah.
Genshin Impact:
Genshin 1Genshin Setting
Pokemon Unite:
Pokemon Unite 5Pokemon Unite Setting
Call of Duty: Mobile:
Screenshot_20211006-173825407Screenshot_20211006-173438189
Secara umum, semua game boleh diuruskan pada tetapan tertinggi di ROG Phone 5s Pro. Cuma harus diperhatikan bahawa tangan anda mungkin akan terasa haba daripada peranti jika digunakan untuk jangka masa yang lama. Dari segi jangka hayat bateri, ROG Phone 5s Pro mempunyai kapasiti bateri sebanyak 6,000 mAh. Walaupun terdapat sedikit variasi dan perbezaan di sana-sini, ROG Phone 5s Pro pada dasarnya mempunyai daya ketahanan yang sama dengan ROG Phone 5 versi standard.
Pendapat

Secara keseluruhan, Asus ROG Phone 5 Pro tidak mempunyai peningkatan yang ketara. Paparan ROG Vision di bahagian belakang nampak seperti fitur yang menarik, tetapi hanya memberi faedah praktikal tertentu dalam kehidupan seharian. Apa yang bagus kali ini adalah penambahan chipset Snapdragon 888+, dan aksesori AeroActive Cooler 5 yang kini disertakan sekali dalam kotak untuk penyejukan berganda.
Secara pendapat peribadi, ROG Phone 5s Pro tetap menjadi “gaming phone” terbaik buat masa ini, dengan konfigurasi yang canggih. Ini pasti memuaskan hati mana-mana gamer yang tegar. Tetapi ia bukanlah upgrade yang “wajib”. Asus ROG Phone 5 pun sudah cukup bagus kerana versi 5s Pro lebih tertumpu kepada minoriti gamer yang inginkan prestasi terbaik dari peranti mereka.
Itu sahaja untuk review kami bagi Asus ROG Phone 5s Pro yang kini dijual pada nilai harga RM4,999.00! Jika anda berminat,  sila layari laman web rasmi atau pengedar sah untuk membeli produk tersebut.
Untuk segala liputan kami tentang produk Asus, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Asusphone gamingreviewROG Phone 5ROG Phone 5s Proulasan


‘System update’ baru untuk PS5/PS4 sudah tiba, ciri VRR bakal diperkenalkan

‘System update’ seterusnya untuk PS5 dan PS4 telah dilancarkan semalam, jadi berikut adalah penjelasan ringkas tentang apa yang Sony telah tambah. Pada masa yang sama, kami juga mendapat maklumat baru tentang ciri Variable Refresh Rate (VRR) untuk PS5 bagi TV dan monitor PC yang serasi dengan HDMI 2.1. Ciri ini akan dikeluarkan dalam beberapa bulan akan datang.

Ciri baru untuk PS5 dan PS4

Selepas menerima maklum balas daripada peserta beta, Sony memperkenalkan beberapa ciri baru seperti keupayaan untuk mencipta atau menyertai ‘Open Party dan ‘Closed Party’ pada PS5 dan PS4. Di PS5, mereka turut menambahbaik UI pada Game Base dan kad Trofi, serta ciri ‘accessibility’ seperti mono audio untuk headphone.
Khas untuk pemilik PS5 di AS dan UK, mereka dapat menguji ciri Voice Command (Pratonton) yang membolehkan kita untuk mencari dan membuka game, aplikasi dan tetapan, serta mengawal media hanya dengan menggunakan suara sahaja (untuk bahasa Inggeris sahaja ).

Penambahbaikan di PS App dan PS Remote Play
Selain itu, Sony secara beransur-ansur membolehkan pengguna untuk membuat atau menyertai Open/Closed Party melalui PS App. Sama seperti UI di PS5, Sony juga telah mengemas kini UI bagi PS App Game Base untuk memudahkan akses kepada bahagian ‘Friend’, ‘Parties’ dan ‘Message’. Seterusnya, pengguna aplikasi PS Remote Play boleh menggunakan “Dark Mode” berdasarkan tetapan smartphone mereka.

Bakal datang: Sokongan VRR untuk PS5
Sony akhir sekali berkongsi bahawa teknologi Variable Refresh Rate (VRR) akan dikeluarkan untuk PS5 dalam beberapa bulan akan datang. Bagi TV dan monitor PC yang serasi dengan HDMI 2.1, VRR akan ‘sync refresh rate’ dari paparan ke output grafik PS5 supaya dapat meningkatkan prestasi grafik serta meminimumkan/menghapuskan isu visual, termasuk ‘screen tear’ dan ‘frame pacing’ yang perlahan.
Jika semuanya berjalan lancar, game di PS5 sepatutnya terasa lebih lancar dan jelas. Kebanyakan game PS5 yang dikeluarkan sebelum ini boleh dioptimumkan sepenuhnya untuk ciri VRR melalui ‘patch update’ manakala game akan datang dijangkan akan mempunyai sokongan VRR pada hari pertama pelancaran.

Sebagai pilihan tambahan, kita juga boleh menggunakan VRR pada game PS5 yang tidak menyokong ciri. Ini mungkin dapat meningkatkan kualiti visualuntuk sesetengah game tetapi jika ia mengakibatkan sebarang kesan buruk yang tidak dijangka, korang boleh mematikan pilihan ini pada bila-bila masa.
Untuk maklumat lanjut tentang update di atas, sila baca di blogspot rasmi PlayStation di SINI.
Jangan lupa untuk ikuti kami di TikTok!
  @gamersantaimy
Tags: PS4ps5System updateVRR


Pra-pesanan untuk FFVII Advent Children 4K UHD + Blu-Ray + Digital dibuka di Amazon!

Peminat kini boleh menonton salah satu ansuran dalam kompilasi francais Final Fantasy VII kerana pra-pesanan untuk FFVII Advent Children Complete 4K UHD + Blu-Ray + Digital akhirnya dibuka! Amazon sekarang membuka pra-pesanan untuk produk pada nilai harga $50.17 (anggaran RM207.75) termasuk kos penghantaran. Buat masa ini,tarikh pelepasan rasmi tidak diumumkan.

FFVII Advent Children pertama kali ditayangkan pada tahun 2005 dan melibatkan banyak orang lama di sebalik permainan asal seperti skrip oleh Kazushige Nojima dan muzik dari Nobuo Uematsu. Bagi mereka yang tidak tahu, Kazushige Nojima bekerja pada FFVII, Before Crisis: FFVII, Crisis Core: FFVII dan FFVII Remake, dan akan mengusahakan permainan mudah alih Ever Crisis dan First Soldier. Tetsuya Nomura pula telah mengarahkan filem ini, manakala Yoshinori Kitase dan Shinji Hashimoto bantu menghasilkannya.

FFVII Advent Children berlangsung dua tahun selepas peristiwa permainan dan mengikuti Cloud, Tifa, Reno, Rude, Rufus di mana kelima-lima watak ini berlawan dengan Kadaj dan adik-beradiknya Loz dan Yazoo, yang mencari sisa “ibu” mereka, Jenova.

Pada tahun 2009, FFVII Advent Children Complete memulakan debut pertamanya dan menambah rakaman tambahan. Sebagai contoh, lebih banyak adegan yang melibatkan warga Turk ditambahkan. Ia juga termasuk animasi OVA baru bernama On the Way to a Smile: Episode Denzel, yang memfokuskan pada Denzel dan Reeve.
Bagi mereka yang berminat, FFVII Advent Children Complete 4K UHD + Blu-Ray + Digital boleh dipra-pesan sekarang!. Filem asalnya boleh didapati secara Blu-ray, DVD, dan UMD. Untuk segala liputan kami tentang francais Final Fantasy, sila tekan pautan ini.
Sumber – Wario64

Jangan lupa untuk ikuti kami di TikTok!
  @gamersantaimy
Tags: amazonFFVII Advent Children Complete 4K UHD + Blu-Ray + Digitalpra-pesananPre-OrderTetsuya Nomura


[Review] iQOO 11 5G- Phone flagship serba lengkap, senjata hebat untuk para gamer!

Selalu dengar jenama iQOO ini tapi memang langsung tak nampak phone mereka dibawa masuk ke pasaran Malaysia. Baru-baru ini, iQOO telah memperkenalkan phone baharu mereka yang bertaraf flagship di Malaysia. Phone yang dibawa masuk ke pasaran Malaysia adalah iQOO 11 5G!

Ia sememangnya lengkap dengan CPU Snapdragon 8 Gen 2 Mobile Platform, skrin 2K AMOLED UHD dan banyak lagi ciri-ciri menarik. Tetapi adakah ia mampu memberikan pengalaman yang sangat lancar semasa bermain game atau kegunaan harian?

Kalau ingin tahu jawapannya, jom saya memperkenalkan iQOO 11 5G kepada anda melalui review ini.
Reka Bentuk

Yang berada di tangan saya sekarang adalah iQOO 11 5G Legend Edition yang didatangkan dengan warna putih melepak. Jika melihat pada bahagian belakang phone, mereka masih mengekalkan penggunaan kaca AG di bahagian kamera dan selebihnya adalah kulit silikon.

Apa yang lagi menarik pada bahagian belakang adalah terdapat satu jalur yang menampilkan tiga warna klasik BMW M Motorsport iaitu merah, hitam dan biru. Dengan adanya reka bentuk jalur seperti ini, ia nampak sangat elegan dan sekali gus menarik perhatian ramai orang terutama sekali golongan muda serta peminat kereta berjenama seperti BMW M Motorsport.
iQOO 11 5G didatangkan dengan saiz 164.86 x 77.07 x 8.72mm dan beratnya hanya 205g sahaja. Memandangkan ianya menggunakan kulit silikon pada bahagian belakang, ia langsung tidak meninggalkan kesan cap jari pada badannya.

Untuk kegunaan button pula, button volume dan on/off boleh didapati pada bahagian kanan atas. Manakala port type-c dan slot kad sim terletak di bahagian bawah. Speaker pada telefon ini mempunyai dua output iaitu satu di bahagian atas dan lagi satu di bahagian bawah.
Skrin 2K AMOLED UHD

iQOO 11 5G sememangnya phone yang bertaraf flagship dengan skrin yang didatangkan padanya adalah 6.78 inci 2K E6 AMOLED UHD bersama resolusi 3200 x 1440 dan liputan 100% DCI-P3 colour gamut.
Dengan spesifikasi skrin yang didatangkan sebegini, ia dapat memaparkan gambar yang sangat “natural”. Bukan setakat itu sahaja, ia juga sangat sesuai untuk para gamer kerana skrin yang melengkapi phone ini adalah 2K dengan memaparkan 77.8% pixel lebih banyak daripada paparan 1080p.
Memandangkan skrin yang didatangkan menggunakan teknologi E6, ia dapat mengurangkan penggunaan kuasa sebanyak 13% berbanding dengan E5. Dengan kecerahan global pada 1100 nit dan nilai puncak sebanyak 1800 nits, paparan yang ditampilkan sangat terang dan jelas walaupun berada di bawah cahaya matahari.

Apa yang membuatkan lebih sesuai untuk para gamer adalah iQOO 11 5G sebenarnya dapat menyokong refresh rate sehingga 144Hz dan kadar perubahan pada setiap bingkai adalah 200ms. Saya yakin bahawa spesifikasi yang didatangkan pada iQOO 11 5G dapat memberikan pengalaman gaming kepada tahap yang maksimum.
Kalau anda nak tahu, di bawah skrin 2K AMOLED ini, terdapat satu pengesan cap jari yang menggunakan teknologi Ultrasonic 3D wide-area bersama-sama dengan 0.2s ultra-fast unlocking. Dengan menggunakan teknologi ini, anda hanya memerlukan satu laminasi untuk melengkapkan kemasukan cap jari.
Jika tangan basah atau kotor, anda tidak perlu risau untuk membersihkan tangan terlebih dahulu kerana teknologi ini dapat mengesan cap jari anda dengan sangat pantas.
Prestasi

Memandangkan ianya adalah sebuah phone flagship, iQOO 11 5G telah dilengkapi dengan Snapdragon 8 Gen 2 Mobile Platform bersama-sama dengan ultra-fast flash memory LPDDR5 + UFS4.0 iaitu 256GB + 16GB RAM. Walaupun didatangkan dengan 16GB RAM, mereka masih menyediakan ruang di mana anda boleh upgrade RAM sehingga 8GB.
Memang puas hati jika bermain dengan menggunakan telefon ini. Hal ini kerana, game yang dimainkan dalam phone ini dapat berjalan dengan sangat lancar tanpa sebarang masalah sekali gus memberikan pengalaman yang terbaik.

Apa yang membuatkan phone ini lebih lancar adalah disebabkan cip V2 tadi. Ia bukan sahaja digunakan pada kamera malah untuk bermain game, menonton filem atau sebarang aktiviti lain pun boleh juga.
Cip V2 ini dapat merealisasikan “motion prediction” dan compensation”. Dengan adanya cip V2 ini, ia dapat mengurangkan lagging dan “screen smearing” serta dapat mengekalkan efek visual yang lancar dengan butiran crystal-clear. Ia juga dapat membantu meningkatkan frame-rate sehingga 120 FPS.
Walaupun dapat menyokong frame-rate sehingga 120FPS semasa bermain game, cip V2 ini sebenarnya sangat membantu dalam penjimatan bateri dan anda sebagai pengguna tidak perlu risau tentang hayat bateri.

Saya sempat menjalankan benchmark dengan menggunakan AnTuTu. Skor akhir yang diperolehi adalah 1,287,108 dengan skor untuk CPU adalah 266,339 dan untuk GPU pula adalah 579,848. Manakala untuk ujian storan pula, bacaan “Read” adalah 3,493.3MB/s dan bacaan “Write” adalah 2,672.3MB/s dan jumlah skor adalah 120,858.
Dengan memperolehi skor yang sangat tinggi, ini menunjukkan yang iQOO 11 5G adalah phone yang sangat baik jika dibandingkan dengan phone flagship atau gaming yang berada di luar sana.
Pengalaman gaming

Untuk memberikan pengalam semasa bermain game dengan lebih lancar, mereka telah menyediakan satu aplikasi yang dipanggil Ultra Game di mana ia membolehkan pemain menetapkan keadaan phone semasa bermain. Senang cerita, aplikasi ini boleh menutup “notification”, panggilan dan mesej yang keluar.
Selain itu, mereka juga menyediakan mode Battery Saver, Balanced dan MONSTER. Dan setiap daripada mode tersebut mempunyai tetapan yang berbeza di mana ia dapat memberikan pengalaman yang cukup berbeza dan lebih baik.

Tambah pula dengan ciri-ciri In-Display Dual Monster Touch, anda boleh bermain bukan sahaja dengan dua jari tetapi empat jari atau mungkin lebih daripada itu. Hal ini kerana, skrin bahagian kiri dan kanan dikendalikan secara berasingan.
Untuk pemain game FPS seperti PUBG Mobile, iQOO 11 5G mempunyai fungsi Gyroscope yang telah dipertingkatkan, pengubahsuaian game control, motion control, precise control dan banyak lagi. Jadi, anda boleh dapat pengalaman yang sangat lancar tanpa sebarang masalah.
Saya sempat bermain beberapa game seperti Mobile Legends: Bang Bang, Battlefield Mobile and Genshin Impact. Semua game yang saya mainkan adalah pada tetapan grafik yang paling tinggi ditawarkan oleh game tersebut.

Untuk Mobile Legends: Bang Bang, saya dapat bermain dengan sangat lancar tanpa sebarang masalah lagging ataupun lain-lain walaupun bermain dengan grafik yang tertinggi.

Manakala Battlefield Mobile pula, saya bermain dengan kualiti grafik HD Extreme dan pengalaman yang saya peroleh semasa bermain adalah sangat lancar walaupun situasi di dalam game agak kalam kabut dengan pelbagai letupan di sana sini.

Bagi pengalaman bermain Genshin Impact pula, saya bermain dengan tetapan tertinggi dan FPS yang dipaparkan kekal 60 FPS. Kualiti grafik memang sangat cantik dan lancar tanpa sebarang masalah walaupun sedang bertarung dengan raksasa di sana.
Kalau nak diikutkan, game-game ini sememangnya akan menjadikan phone lebih panas tetapi semasa saya bermain, saya langsung tidak merasakan panas yang melampau, cuma rasa suam sahaja. Memang sangat selesa dan langsung tidak perasan yang saya sebenarnya sedang bermain game yang berat bersama tetapan grafik yang tertinggi.

Hal ini kerana, iQOO 11 5G dilengkapi dengan sistem Vapor Chamber Liquid Cooling dan reka bentuk bezel low-temperature induction yang membolehkan haba hilang dengan cepat dan berkesan sekali gus meningkatkan pengalaman bermain.
Kamera

Bergerak kepada bahagian kamera. Di bahagian belakang, terdapat 3 lensa utama yang melengkapi iQOO 11 5G di mana yang pertama adalah 50MP GN5 Ultra-Sensing, 13MP Telephoto & Portrait dan juga 8MP Ultra-Wide.
Jika anda lihat pada bahagian kamera dengan lebih dekat lagi, terdapat perkataan “V2” yang ditunjukkan. Hal ini kerana, versi yang sebelum ini menggunakan chip “V1” dan telah dinaiki taraf ke V2 di mana kualiti yang dihasilkan semasa menangkap dan merakam pada waktu malam sangat cantik dan jelas.

Bukan setakat untuk ambil gambar pada waktu malam sahaja, pada waktu siang dengan cahaya matahari yang terik pun boleh. Hasil gambar yang ditangkap tadi memang sangat cantik dan cukup terperinci walaupun zoom.
Selain itu, terdapat fungsi XDR photo yang membolehkan skrin memaparkan foto HDR dengan sangat terang. Dengan fungsi ini, gambar yang dipaparkan menjadi lebih terang dengan membezakan nisbah cahaya yang besar, bayang-bayang yang dipertingkatkan, memulihkan gambar seperti apa yang dilihat oleh manusia dan banyak lagi.

Manakala kamera hadapan pula, iQOO 11 5G didatangkan dengan lensa 16MP yang kelihatan agak biasa. Namun, anda boleh sahaja mengambil “selfie” yang agak cantik di mana-mana sahaja tanpa sebarang masalah.
Terima kasih kepada V2, iQOO 11 5G dapat menghasilkan video pada waktu malam dengan sangat cantik dan menakjubkan. Video 4K Super Night dapat dihasilkan dengan bantuan algorithm Raw Video NR 3.0 yang dipertingkatkan di mana ia dapat mengoptimumkan pemandangan malam yang sangat gelap dengan hanya satu klik sekali gus menjadikan keseluruhan video lebih cerah dan terang.

Banyak lagi fungsi lain yang disediakan pada kamera iQOO 11 5G termasuk “balance sensor yang mampu mengawal gegaran telefon semasa merakam, Night Camera Panning, Zero-Shutter- Lag Motion Snapshot, Pure Night View, Studio-Quality Superb Potrait, Automatic Perspective Correction dan banyak lagi.
Dual Surround Speaker

iQOO 11 5G menggunakan Dual Surround Speaker di mana speaker di bahagian adalah tertutup diantara bezel dan skrin manakala speaker di bahagian bawah pula ditampilkan dengan reka bentuk yang lebih terbuka.
Saya sebenarnya suka mendengar lagu dengan speaker yang melengkapi phone ini kerana ia dapat mengeluarkan bunyi yang sangat jelas, bunyi bass-nya juga sangat baik dan mampu meliputi seluruh bilik walaupun dibuka pada volume yang rendah.
Kelebihan teknologi speaker ini adalah semasa bermain game FPS di mana ia dapat mengesan musuh atau bunyi tembakan datang dari arah mana walaupun tanpa menggunakan headphone sekali gus mengetahui kedudukan musuh.
Bateri

Dilengkapi dengan 5,000mAh, ia dapat bertahan dengan lebih lama jika hanya digunakan pada kadar biasa. Apabila saya bermain Genshin Impact selama 2 jam berturut-turut dengan menggunakan kualiti grafik tertinggi bersama mode Ultra Game dihidupkan, bateri phone ini hanya digunakan sebanyak 35% sahaja.
Selain itu, untuk penggunaan lain seperti menonton video di YouTube selama 1 jam dengan kecerahan yan tertinggi dan Doly Audio dihidupkan, ia hanya menggunakan sebanyak 6% sahaja. Memang betul-betul phone flagship dengan spesifikasi flagship.

iQOO 11 5G menyokong pengecasan pantas sehingga 120W dan hanya mengambil masa 25 minit sahaja untuk capai 95% daripada 10%. Jadi, anda tidak perlu mengecas semasa tidur atau meninggalkannya pada masa yang lama. Memang sangat seronok jika mahu keluar ke mana-mana dan anda baru sahaja mengecas phone pada masa yang singkat.
Kesimpulan

Secara keseluruhan, iQOO 11 5G adalah phone flagship yang sangat berbaloi dengan prestasinya yang cukup mantap. Tambah pula dengan CPU yang digunakan adalah teknologi terbaru dari Snapdragon iaitu Snapdragon 8 Gen 2 Mobile Platform, phone flagship ini dapat menawarkan pengalaman gamin yang cukup bagus dan sangat lancar.

Bersama-sama dengan CPU tersebut, mereka juga telah menaik taraf chip kepada V2 supaya pengguna dapat menggunakannya dengan secara menyeluruh semasa bermain game, mengambil gambar dan video serta membuat kerja. Dengan skrin 2K AMOLED UHD, phone ini dapat memaparkan segala butiran yang sangat terperinci.

Bagi sesiapa yang sedang mencari phone flagship baharu, saya memang sarankan anda untuk masukkan iQOO 11 5G ini ke dalam senarai teratas anda. Untuk melihat spesifikasi penuh, anda boleh klik di sini.
Untuk mendapatkan lebih banyak review mengenai teknologi, sila klik pautan ini.
Jangan lupa untuk ikuti kami di TikTok!
  @gamersantaimy
Tags: BMW M MotorsportiQOO 11 5G


Peminat game Indie! Anda boleh mendapatkan pelbagai game hingga 90% Diskaun di Steam sekarang!

Pada anda yang meminati game Indie, inilah peluang anda kerana Versus Evil, salah satu penerbit permainan video bebas terkemuka mengumumkan pelbagai diskaun besar di seluruh katalognya dalam 8th Anniversary Sale. Jualan ulang tahun ini semakin panas pada versi terbaru Versus Evil, UnMetal stealth 2D yang dinanti-nantikan dilancarkan esok pada PC, PlayStation 4, XBox One dan Nintendo Switch.

Gamers dapat memanfaatkan beberapa diskaun yang mengagumkan untuk pelbagai judul Versus Evil, termasuk 50% gelaran pemenang anugerah seperti Wintermoor Tactics Club yang meraih Gold and Two Silvers dalam Indigo Design Awards baru-baru ini. Jualan Anniversary ini juga menyaksikan RPG Pillars of Eternity II: Deadfire edisi standard pemenang anugerah dikurangkan sebanyak 50% dan edisi Obsidian diskaun 60%. DLC yang termasuk The Beast of Winter, Seeker, Slayer, Survivor dan The Forgotten Sanctum semuanya juga diskaun 50%. Sekiranya anda sukakan game tembak indie yang cepat dan panik, kedua-dua Mothergunship dan Tower of Guns dapat dengan potongan 70% setiap satu.

 Siri RPG viking yang terkenal dan mendapat penghargaan, The Banner Saga juga dikurangkan di seluruh jajaran dengan potongan 80% dari Banner Saga Deluxe Edition, potongan 80% untuk Banner Saga 2 Deluxe Edition dan potongan 65% untuk Banner Saga 3 Deluxe Edition.
Tajuk lain termasuk permainan perjalanan jalan raya di sepanjang jalan raya yang hilang, Hitchhiker: A Mystery Game dengan potongan 34%, dan platformer yang menakjubkan, Sockventure dengan potongan 34%. Pelancaran yang lebih baru juga dapat dilihat, RPG seram Sci-Fi The Hand of Merlin dan RPG dunia terbuka luas yang  Almighty: Kill Your Gods  kedua-duanya mendapat potongan 20%.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

 Selain permainan dalam penjualan Anniversary, pelbagai soundtrack permainan juga tersedia dengan pelbagai potongan harga. Untuk senarai penuh permainan dan Potongan Jualan di Versus Evil 8th Anniversary Sale hingga 90% klik di sini. Jualan bermula hari ini dan berlangsung selama satu minggu hingga 4 Oktober. Jadi apa lagi yang anda nantikan? Jika anda peminat game indie, lagi-lagi tengah diskaun, jom serang Steam sekarang!
Jangan lupa untuk ikuti kami di TikTok!
  @gamersantaimy
Tags: Versus Evil


Kalayakan MPL Malaysia S9 bermula Januari 2022! Jangan lepaskan peluang keemasan ini!

Pendaftaran untuk kelayakan Mobile Legends: Bang Bang Professional League (MPL) musim 9 telah bermula hari ini! Skuad dalam kumpulan berlima untuk berpeluang bersaing dalam liga esports terbaik di Malaysia. Anda boleh tekan pautan ini untuk mendaftar untuk peringkat kelayakan MPL Malaysia S9.

Kejohanan ini memberikan pemain peluang dan sokongan untuk menjadi pemain esports dan bersaing dengan profesional MLBB Malaysia yang lain. MPL Malaysia telah berkembang secara meluas sepanjang tahun dengan peningkatan jumlah penonton pada setiap musim. Dalam S8, seramai 137K tontonan semasa perlawanan akhir antara TODAK dan pasukan SMG. Kedua-dua wakil tempatan itu telah menunjukkan prestasi yang baik semasa M3 World Championship peringkat kumpulan dan playoff. Peminat boleh berharap untuk menyaksikan mereka kembali dengan lebih kuat berbanding sebelum ini dalam S9.

Dengan landskap esports di Malaysia yang semakin cerah, MPL Malaysia ingin mengukuhkan pertumbuhan dalam ekosistem, dengan inisiatif berikut:
Caster Search Campaign: Jadilah sebahagian daripada MPL Malaysia S9 dan sertai kami sebagai penyiar, hos dan penganalisis! Platform ini memberi peluang kepada peminat untuk menjadi sebahagian daripada industri esport dan game. Pendaftaran akan bermula pada 10 Januari 2022; nantikan maklumat lanjut di saluran sosial MPL Malaysia.Third-Party Tournaments: Pernah terfikir untuk menganjurkan kejohanan Eposrts MLBB anda sendiri? Hanya daftar di sini. MPL Malaysia akan menyediakan sumber dan sokongan berdasarkan case-by-case untuk menyokong komuniti kejohanan dan membina pembangunan ekosistem esports.
Kelayakan MPL Malaysia S9 akan berlangsung dari 14 – 16 Januari, dengan siaran langsung khas di platform sosial MPL Malaysia pada hari terakhir kelayakan. Lihatlah gaya permainan hebat oleh pasukan tempatan termasuk:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Team EBLIZ: Superstar rookie sebelum ini berjaya mara ke pusingan kelayakan MPL Malaysia S8. Adakah mereka berpeluang untuk kembali dengan lebih kuat musim ini?Team Caracal: Pasukan superstar serba baru menampilkan RSG Malaysia, Pasukan Bosskurr, dan bekas ahli Orange Esports. Terdiri daripada Leixia, LinkEzaa, Lolealz, Zaraki, Aim, Neo, dan jurulatih mereka – Kuja, adakah mereka dapat menjadi lebih kuat bersama-sama?RED Esports: Veteran MLBB adalah pesaing yang kuat untuk diperhatikan, tetapi bolehkah mereka bangkit lebih tinggi berbanding pasukan lain?
Musim ini, MPL Malaysia mengalu-alukan kembali McDelivery sebagai penaja penyampai. Raikan detik kemenangan dengan Nescafe dan alami detik epik bersama Samsung Galaxy A-Series sebagai telefon pintar rasmi! Nantikan platform berikut untuk kemas kini dan kolaborasi MPL Malaysia:
Pautan pendaftaranFacebookInstagramTikTok
Untuk liputan lanjut mengenai MPL Malaysia, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Mobile Legends: Bang BangMPL MalaysiaMPL Malaysia S9Season 9


Jom sertai MSL Championship 2023! Mencari pelajar IPT yang kaki Mobile Legends!

Dengan niat untuk memperkasakan belia Malaysia, jenama telefon pintar Infinix akan bekerjasama dengan Mobile Legends: Bang Bang (MLBB) dan GamesMY Esports sebagai Rakan Strategik untuk mengadakan Moonton Student Leader (MSL) Championship 2023. Sebagai penaja ‘gaming phone’ rasmi untuk MLBB MSL Championship, Infinix Malaysia teruja untuk menyokong kejohanan tahunan itu yang menghimpunkan pasukan MLBB kolej dan universiti dari seluruh Malaysia.

Kredit: Infinix
Kejohanan akan bermula pada 21 Mei 2023 dengan Group Stage. Sebanyak 128 pasukan akan bertanding, di mana para peserta boleh bertarung untuk peluang memenangi pelbagai hadiah, termasuk MLBB Diamond. Pendaftaran kini dibuka untuk pelajar yang bersiap sedia mempamerkan kemahiran mereka.

MSL Championship Playoffs dan Grand Finals akan berlangsung pada 29 Julai 2023. Dengan Infinix sebagai penaja rasmi, mereka akan memberi hadiah wang tunai RM30,000 serta giftbox dengan telefon pintar siri NOTE akan datang yang bernilai lebih RM5,500 kepada pemenang. Selain itu, Infinix sedang merancang pelbagai aktiviti kampus semasa musim MSL Championship, bermula dari Mei hingga Julai, 2023.

Kredit: Infinix
Anda boleh daftar di sini!
Info kejohanan:

Tarikh Pendaftaran Ditutup: 20 Mei 2023 pada 11.59PM GMT+8 atau apabila slot telah penuh
Tarikh Kejohanan: 21 Mei – 29 Julai 2023

Masa: (Akan dikemaskini dari masa ke semasa selepas pendaftaran ditutup)

Yuran: PERCUMA
Hadiah Percuma: Magic Wheel Potion S x1 bagi setiap ahli pasukanHadiah Keseluruhan: RM30,000 wang tunai , 5 x telefon pintar tajaan Infinix Mobile serta 60,000 Diamonds
Aplikasi: Discord
Mod Perlawanan:

Qualifier: Online
Playoffs: Online
Finals: Offline @ Kuala Lumpur

Mod Permainan: Custom Mode – Draft Pick & Tournament Mode*

Pengurus Negara Infinix Malaysia, Jackie Chen, berkata:
“Sebagai jenama, Infinix komited untuk memperkasakan pelajar yang ingin meneruskan kerjaya mereka dalam bidang e-sukan dengan menyediakan produk berteknologi tinggi yang inovatif dan berpatutan. Kerjasama kami dengan MLBB untuk MSL Championship mencerminkan dedikasi untuk menggalakkan tabiat gaming yang sihat dan memupuk kecemerlangan akademik dan gaming.
Melalui kerjasama ini, kami menggalakkan belia untuk membuka potensi penuh mereka dan mencapai tahap baharu di adegan gamingtempat kejadian.”
Untuk maklumat lanjut mengenai MSL Championship 2023, sila layari laman web rasmi, halaman Facebook, Instagram dan TikTok Infinix Malaysia, atau melayari halaman Facebook GamesMY Esports selaku rakan strategik.

Baca segala berita dan review kami tentang produk Infinix di SINI.
Jangan lupa untuk ikuti kami di TikTok!
  @gamersantaimy
Tags: EsportsMalaysiaMobile LegendsMSL Championship 2023


Baru dua tahun dalam pasaran, Fast & Furious Crossroads akan dihentikan mulai 29 April!

Fast & Furious Crossroads telah dikeluarkan pada Ogos 2020 di Xbox One, PS4 dan PC seiring dengan pengeluaran filem Fast & Furious 9. Malangnya, game ini dikeluarkan sebagai “cash grab” serta dikritik oleh pengkritik dan pemain. Disebabkan itu, game ini akan “delisted” daripada semua kedai digital bermula pada 29 April ini.

Menurut laman web rasmi game, mereka yang telah membeli game dan DLC secara digital, masih akan memilikinya dalam “library” dan boleh di download pada masa akan datang. Mode online dalam game ini juga akan kekal aktif.

Semua jualan produk akan diberhentikan pada:29 April 2022Jika anda membeli game ini secara digital, game ini masih anda miliki di “library” dan boleh di download pada masa akan datang.Mana-mana DLC yang dibeli sebelum 29 April 2022 juga boleh digunakan selepas tarikh ini. Mode online game ini akan kekal aktif.

Fast & Furious Crossroads menampilkan Vin Diesel sebagai protagonis iaitu Dominic Toretto dan terdapat juga watak lain iaitu Michelle Rodriguez dan Tyrese Gibson juga memainkan peranan masing-masing sebagai Letty Ortiz dan Roman Pearce.
Walaupun berlatarkan dunia filem Fast and Furious dan menampilkan beberapa watak serta kereta ikonik, Crossroads gagal menarik perhatian orang ramai kerana game ini tidak memberikan kebebasan dan kepuasan kepada pemain. Dalam majoriti misi, pemain ditugaskan untuk memandu dari satu tempat ke tempat lain pada laluan linear yang ditemani oleh aksi membosankan.

Walaupun PC dan versi digital Fast and Furious Crossroads akan hilang, salinan fizikal untuk Xbox One dan PlayStation 4 masih boleh dibeli.
Untuk lebih banyak berita menarik lain, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Fast & Furious Crossroads


Trailer anime Dragon’s Dogma membuat debut! Hanya di Netflix!

Netflix akan meneruskan produksi anime asli mereka dengan beberapa projek baru akan datang, dan salah satu yang lebih mengejutkan adalah adaptasi anime Dragon’s Dogma di bawah francais Capcom. Menampilkan animasi CG, anime baru ini memaparkan jalan cerita yang diilhamkan oleh media baru yang dapat memanfaatkan suasana fantasi. Nasib baik lah, kita tidak perlu tunggu lama kerana Dragon’s Dogma dijadualkan untuk keluar di Netflix pada 17 September. Anda boleh melihat trailer di bawah!

Setelah lebih dari 100 tahun berlalu, seekor naga telah muncul dan hancurkan sebuah kampung. Ethan bertarung naga itu untuk melindungi keluarga tercinta, tetapi hatinya dicuri oleh naga itu. Ethan, yang seolah-olah mati, hidup semula sebagai “Arisen” dan memulakan perjalanan untuk mendapatkan kembali hatinya bersama Hannah. Dalam perjalanan, Ethan akan bertarung dengan raksasa berdasarkan seven deadly sins (tujuh maha dosa), tetapi setiap kali mengalahkan mereka, Ethan sendiri secara beransur-ansur akan kehilangan kemanusiaan..

Siri baru ini akan menampilkan animasi CGI daripada Sublimation, dan Wakil Pengarah untuk syarikat, Atsushi Koishikawa, menjelaskan bagaimana studio sangat bersemangat untuk menghasilkan tajuknya sendiri ketika siri ini pertama kali diumumkan.
“Pasukan Sublimation telah lama impikan untuk cipta karya kami sendiri. Kami sering kali bekerjasama dengan studio rakan kongsi untuk menghasilkan bahagian CGI dalam projek-projek tertentu, jadi kami merasa sangat beruntung dapat bekerjasama dengan Netflix melalui perjanjian produksi ini. Kami sangat gembira dapat memperkenalkan animasi cel shaded unik kepada peminat anime di seluruh dunia.”
Apa pendapat anda tentang trailer pertama anime Dragon’s Dogma? Teruja untuk melihat apakah persamaan anime dan permainan video asal? Jangan segan untuk beritahu saya pendapat anda dalam komen.
Jangan lupa untuk ikuti kami di TikTok!
  @gamersantaimy
Tags: animeDragon's Dogmanetflix


Game battle royale baru ala-ala Hyper Scape sedang dibikin oleh Ubisoft

Ubisoft telah dikhabarkan sedang bangunkan game “third-person battle royale” baharu yang bernama “Pathfinder”. Namun, nama Pathfinder mungkin hanya nama projek sahaja.

Menurut pengguna di Twitter @_Tom_Henderson_:

Ubisoft sedang mencipta IP game third person shooter dan ia sebenarnya kelihatan bagus daripada apa yang saya lihat.

Ubisoft is working on a new third-person shooter IP and it actually looks good from what I've seen! 🤯@XputerE EXCLUSIVE: https://t.co/H3eyDcvOi3— Tom Henderson (@_Tom_Henderson_) April 5, 2022

Game ini amat berbeza dengan judul battle royale yang lain, di mana beberapa pasukan yang terdiri daripada empat orang akan dijatuhkan ke dalam peta rawak. Kemudian, di navigasi kan ke jalan yang  mempunyai dua dinding yang salah satunya boleh dipecahkan. Ianya adalah rawak dalam setiap perlawanan.
Pemain juga perlu melawan musuh AI yang semakin kuat apabila pemain semakin dekat ke pusat peta. Di pusat peta, pemain perlu mengalahkan bos AI.

Korang boleh memilih pelbagai watak dan masing-masing mempunyai kebolehan unik mereka sendiri. Memandangkan game ini masih dalam pembangunan awal, kita tiada langsung sebarang info tentang kebolehan watak-watak yang ada dalam game.
Selain itu, Pathfinder juga akan menampilkan sebuah “Central Hub”, di mana pemain boleh menggunakan shooting range, menyertai acara, pergi ke kedai dan berlumba dengan pelbagai kenderaan.

Game baharu ini telah dibandingkan dengan Hyper Scape yang dibangunkan oleh Ubisoft Montreal, yang akan ditutup pada akhir April.
Mengumumkan penutupan pada awal tahun, Ubisoft berkata:
Kami telah membuat keputusan yang sukar untuk menamatkan development Hyper Scape dan menutup game pada 28 April. Kami amat berterima kasih kepada komuniti kerana menyertai dalam perjalanan kami. Kami akan mengambil pengajaran yang  penting daripada game ini ke dalam game yang akan datang.
Supaya tidak ada salah faham, game Pathfinder belum dikeluarkan lagi dan tiada sebarang pengumuman daripada Ubisoft. Jadi kami akan memberitahu korang jika ada sebarang update untuk game ini. Untuk lebih banyak berita menarik tentang Ubisoft, sila klik pautan ini.
Sumber: Twitter
Jangan lupa untuk ikuti kami di TikTok!
  @gamersantaimy
Tags: Hyper Scapepathfinder


“Lantai adalah lava!”, mode terbaru Fortnite kini sudah pun boleh dimainkan!

Sejak musim kelapan bermula, Fortnite diperkenalkan dengan beberapa perubahan drastik untuk petanya, senjata dan item baharu. Game battle royale musim ini bertemakan lanun, harta karun dan gunung berapi yang meletus di dalam peta! Kehadiran gunung berapi yang meletus itu, menghasilkan kawasan lava di bawahnya. Sejak dari itu, ramai peminat meminta Epic untuk satu mode di mana bulatan terakhir akan tertumpu pada lava dan pemain hanya boleh bergantung kepada materials mereka untuk kekal hidup.

Let's cool down for a bit. Downtime has started for v8.20 update.

Head over to the patch notes to learn about what's new: https://t.co/95wTupsAwW
— Fortnite (@FortniteGame) March 27, 2019

Fortnite telah mengeluarkan satu patch note terbaru iaitu update v8.20. Antara perubahan yang dilakukan dalam patch note tersebut termasuklah:
Mode ‘Floor is Lava’

Mode Floor is Lava hanya ada untuk masa yang terhad. Dalam update tersebut, Fortnite berkata:
“Gunung berapi telah meletus… Drop, loot, RUN! Kekalkan high ground dan jadi pemain terakhir yang tinggal dalam LTM yang hangat ini!”
Poison Dart Trap

Satu lagi tambahan baru adalah trap poison di mana fungsinya lebih kurang sama seperti trap biasa. Ia boleh memberikan 80 dmaage kepada pemain yang terperangkap berdekatannya. Apa yang hebatnya, trap ini akan terus mengenakan damage kepada nyawa pemain dan bukannya shield mereka!
Penambahan item baharu

Fortnite memasukkan lagi item baharu seperti pisang untuk menambahkan nyawa. Pepper pula akan meningkatkan kelajuan sebanyak 20% selama 10 saat dan berikan nyawa sebanyak 5. Terakhir sekali adalah buah kelapa yang berfungsi seakan-akan slurp juice, di mana apabila digunakan, nyawa akan bertambah sedikit-demi sedikit.
Ini adalah ringkasan mengenai mode terbaru: Floor is Lava

Beberapa minit masuk ke dalam perlawanan, lava akan mula meningkat.
Lava akan bergerak pada kelajuan yang stabil sehingga seluruh peta dilitupi.
Menyentuh lava akan memberi damage secara terus kepada nyawa pemain dan korang akan dilantunkan ke udara.
Pemain boleh membina di atas lava.
Pemain akan diberi sebilangan kecil materials setiap saat, untuk membantu mereka dalam situasi “keseluruhan peta terbakar”.

Macam mana? Korang mesti teringatkan zaman-zaman kecil dahulu di mana kita melompat dari satu sofa ke sofa yang lain sebab nak mengelak lantai lava! Kini, Fortnite mengembalikan nostalgia korang dalam mode terbarunya yang boleh dimain pada waktu yang terhad sahaja! Jadi, jangan lepaskan peluang ini, jom kita serbu masuk Fortnite!
Sumber: Epic Games
Jangan lupa untuk ikuti kami di TikTok!
  @gamersantaimy
Tags: EpicFortnitelavamodeUpdate


Untungla Kepada Pemain Dark Souls PC

Korang tahu kan yang Dark Souls Remastered dah nak keluar. Bukan setakat kat PC, tapi setiap platform yang ada, termasuk Nintendo Switch sekali. Tapi, yang bestnya, kepada korang yang main Dark Souls dekat PC (bukan yang crack punya tau) akan dapat harga diskaun untuk upgrade kepada remastered. Wuuuuu~ boiek nihh.

From Software mengumumkan berita ini di Twitter mereka, menawarkan sehingga 50% diskaun kepada mereka yang dah ada Dark Souls: Prepare to Die Edition dan ingin upgrade kepada versi Remastered. Mereka juga umumkan tentang pelancara Dark Souls Remastered ini pada 9 Mei di Steam.

Owners of the PC version of "Dark Souls Prepare to Die Edition" will be able to upgrade to "DARK SOULS REMASTERED" at a discounted price. Please feel free to take advantage of this campaign. pic.twitter.com/A3mEXG2tmi
— FROMSOFTWARE (@fromsoftware_pr) April 24, 2018

Jadi, apa lagi, kepada peminat Dark Souls semua, mesti korang tunggu kan versi remastered ni? dan mesti korang tertanya-tanya, apa beza dia? nah, aku tunjuk video perbandingan dia.

Jangan lupa untuk ikuti kami di TikTok!
  @gamersantaimy
Tags: Dark Souls RemasteredDiscountPC


Permainan seram psikologi Evil Inside dilancarkan pada 25 Mac

Permainan seram psikologi first-person, Evil Inside akan dilancarkan pada 25 Mac ini untuk PlayStation 5, Xbox Series, PlayStation 4, Xbox One, Switch, dan PC melalui Steam , kata developer JanduSoft. Demo “Prologue” kini tersedia untuk PC melalui Steam.

Berikut adalah gambaran overview game Evil Inside, melalui halaman Steam game tersebut:

Evil Inside adalah permainan seram psikologi first person. Setelah kematian ibunya dan penangkapan bapanya kerana hal itu, protagonis kami Mark berusaha menghubunginya melalui dewan Spiritual, yang meletup secara misterius dan menyebabkan Mark lenyap. Di sinilah semuanya bermula: satu siri peristiwa paranormal akan menyiksanya semasa dia berusaha mengumpulkan serpihan papan Spiritual dan dengan itu, mencari apa yang sebenarnya berlaku.
Pemain akan bermain sebagai Mark, seorang remaja yang menjaga adiknya, kerana dia baru saja kehilangan ibu dan kehilangan bapanya. Mengungkap pandangan dan ketakutan yang menyiksa Mark. Walaupun hanya dia yang berpengetahuan tentang mereka … atau orang lain?
Objektif permainan adalah untuk mengumpulkan serpihan papan Spiritual, yang terdapat di sekitar rumah, untuk dapat menghubungi Rose, ibunya, dan mengetahui kebenaran.
Seluruh plot Evil Inside berlaku di sebuah rumah misteri … atau hampir semuanya. Terokai rumah Mark yang sentiasa berubah. Perlahan-lahan suasana akan berubah. Tidak ada yang nampaknya. Kalahkan ketakutan anda. Hadapi keganasan dan kebenaran. Tetapi di atas semua … nikmati pengalaman seram yang sebenar.
Semuanya berlaku dengan sangat pelik. Kenapa ayah berbuat demikian? Dia sekarang di penjara. Dia adalah orang yang baik … Ada yang tidak betul. Saya perlu tahu yang sebenarnya … tetapi hanya dia yang tahu. Atau dia tahu. Saya perlu bercakap dengannya, saya perlu mencari kebenaran. Apa yang berlaku?
Anda duduk di sofa. Keadaan mengatasi anda. Dalam masa yang sangat singkat, hidup anda telah berubah 180º. Hampir tanpa menyedarinya, anda tinggal sendirian. Mengendalikan adik lelaki anda. Anda pergi ke dapur, anak sungai. Lampu berkelip tiba-tiba. Anda bersendirian, atau seperti yang anda fikirkan. Untuk semua ini, ia terus menghantui anda untuk tidak mengetahui yang sebenarnya, tidak ada yang jelas dalam keseluruhan cerita ini. Sesuatu tidak kena…
Ketakutan terbesar anda menjadi kenyataan. Kesepian dan kegelapan menyerang anda. Apa yang sedang berlaku? Melodi itu …
Tonton trailer baru Evil Inside di bawah:

Evil Inside akan dilancarkan pada 25 Mac ini untuk PlayStation 5, Xbox Series, PlayStation 4, Xbox One, Switch, dan PC melalui Steam.
Sumber: Gematsu

Jangan lupa untuk ikuti kami di TikTok!
  @gamersantaimy
Tags: Evil InsideJanduSoftnintendo switchPCPlayStation 4playstation 5steamXbox OneXbox Series


Diablo Immortal kaw-kaw turun populariti, skor Metacritic hanya 0.5

Baru-baru ini, Diablo Immortal telah diakui oleh peminat seluruh dunia bahawa game paling teruk yang pernah dikeluarkan oleh Blizzard berdasarkan skor pengguna di Metacritic. Buat masa sekarang, game tersebut telah menerima skor 0.5 daripada 10 berdasarkan lebih daripada 3000 pengguna.

Perkara ini berlaku disebabkan oleh microtransaction yang terlalu mahal dan tidak adil. Terdapat seorang pemain yang telah menghabiskan duit lebih daripada $110,000 (anggaran RM 483,229.94). Walaupun telah menghabiskan duit sebanyak itu, dia masih tidak dapat menaikkan level watak sepenuhnya.

Ramai peminat yang tidak berpuas hati dengan sistem “Legendary Gem” yang diperkenalkan dalam game ini. Menurut halaman YouTube Bellular News, mereka mengatakan bahawa untuk upgrade penuh dalam Diablo Immortal akan mengambil masa 10 tahun bagi pemain F2P. Pemain boleh mendapatkan Legendary Gem dengan membeli Legendary Crest tetapi ianya akan diberikan secara rawak.

Dengan harga yang sangat tinggi dan digabung pula dengan tuduhan bahawa game ini sepenuhnya bergantung kepada mekanik pay-to-win, memang ramailah orang yang memberikan skor yang rendah. Walaupun begitu, Metacritic sendiri telah memberi kritikan yang agak positif dengan meletakkan skor 75.

Ini adalah game ketiga dari Blizzard yang telah mempunyai skor pengguna di bawah 1.0 dalam Metacritic. Sebelum ini, pelancaran semula World of Warcraft: The Burning Crusade pada 2021 turut mendapat skor 0.5 tetapi dengan hanya seramai 371 pengguna. Walau bagaimanapun, game ini tidak menerima banyak kritikan negatif yang teruk jika nak dibandingkan dengan Diablo Immortal.
Lagi satu game adalah Warcraft 3: Reforged yang dituduh tidak mempunyai banyak ciri daripada game original tahun 2002.

Persoalan yang sering ditanya oleh peminat, adakah Blizzard akan mendengar kritikan negatif dan menambah baik game tersebut? Buat masa sekarang, tiada sebarang maklumat yang mengatakan mereka akan menambah baik game tersebut. Jika kita putar balik masa, mereka mengatakan bahawa untuk menaikkan level kelengkapan tidak akan menggunakan duit sebenar tetapi apa yang jadi sekarang adalah sebaliknya.

Saya ingin mengingatkan anda yang Diablo Immortal telah dilancarkan seluruh dunia pada 2 Jun, namun untuk negara-negara di Asia Tenggara termasuk Malaysia akan dilancarkan pada 22 Jun 2022. Ianya akan tersedia di platform iOS, Android dan PC melalui Battle.net. Kepada yang berminat nak main Diablo Immortal, korang rasa macam mana dengan kritikan yang diberi oleh pengguna di Metacritic? Kongsikan pendapat anda di ruangan komen.
Untuk mendapatkan lebih banyak berita menarik mengenai Diablo Immortal, sila klik pautan ini.
 Muat turun di sini

Diablo ImmortalPublisher: Blizzard EntertainmentDeveloper: Blizzard EntertainmentRelease Date TBCAndroid, iOS
Diablo Immortal adalah permainan ARPG hack dan slash dalam siri Diablo yang direka untuk online multiplayer pada peranti mudah alih. Dikembangkan oleh Blizzard dan NetEase, permainan ini diumumkan pada akhir 2018 dan akan dilancarkan di Android dan iOS.

Jangan lupa untuk ikuti kami di TikTok!
  @gamersantaimy
Tags: diablo immortalMetacritic


Sertai Alpha Test ke-4 Black Survival: Eternal Return! Anime Battle Royale terhangat oleh Nimble Neuron!

Permainan survival battle royale dengan fokus kepada watak-watak anime, Black Survival: Eternal Return telah mengadakan Alpha Test yang ke-4 di Steam semalam. Game ini telah dibangunkan oleh sebuah studio di Korea Selatan, bernama Nimble Neuron, selama 10 bulan yang lalu dan ia akan hampir dilancarkan untuk Early Access pada awal tahun depan. Ini mungkin Alpha Test terakhir yang akan mereka lakukan di mana 15 pemain bertemu satu sama lain di sebuah pulau dengan matlamat utama adalah untuk menjadi pemain terakhir.

Elemen yang pelik dalam permainan ini adalah mekanik “searching” dan “crafting” yang memberikan perasaan MOBA dan ini benar-benar menyerlahkan lagi kepentingan strategi. Mari kita lihat trailer di bawah:

Ciri-Ciri Utama

Tewaskan pemain lain dalam permainan survival Battle Royale yang unik dan menarik.
Pilih watak anime kegemaran dengan kemahiran yang unik, gaya pertempuran tersendiri, helah keji dan pelbagai pilihan senjata. Bermain sebagai polis muda Aya, pembunuh bersiri Jackie, ketua geng motor Magnus dan banyak lagi.
Reka strategi anda sendiri dengan setiap karakter, dan senjata khusus. Bersiap sedia untuk bertarung secara dekat, secara jarak jauh, atau menyerang hendap.
Cari dan reka alatan hidup yang membolehkan anda terus berjuang. Pastikan untuk mereka peralatan terbaik, dan juga mencari makanan dan minuma. Jangan lupa menggunakan perangkap dan kamera untuk mendapatkan kelebihan di medan pertempuran.
Pastikan anda menjadi yang terakhir selepas menyingkirkan 14 pemain lain.

1 of  7

-
+

Cara-cara untuk menyertai Alpha Test
Alpha Test ke-4 akan tersedia di Steam untuk dimuat turun secara percuma hanya selama 4 hari tempoh ujian. Akan ada halaman Steam berasingan untuk ujian di bawah nama Black Survival: Eternal Return – 4th Alpha.

Jangan lupa untuk ikuti kami di TikTok!
  @gamersantaimy
Tags: Alpha Testbattle royaleBlack Survival: Eternal Returnsteam


Projek “Stay @ Home with Digimon” menghadiahkan 6 filem percuma DIGIMON! Tonton sekarang!

Laman servis siaran langsung Bandai Channel telah mengumumkan promosi “Stay @ Home with Digimon” yang menyediakan 6 filem percuma Digimon selama 6 minggu untuk seluruh dunia, bersama dengan beberapa acara istimewa lain.

Berikut adalah jadual tayangan filem Digimon:

Digimon Adventure – 26 April hingga 2 Mei
Digimon Adventure: Our War Game! – 3 Mei hingga 9 Mei
Digimon Adventure 02: Hurricane Touchdown!! – 10 Mei hingga 16 Mei
Digimon Adventure 02: Revenge of Diaboromon – 17 Mei hingga 23 Mei
Digimon Tamers: Battle of Adventurers – 24 Mei hingga 30 Mei
Digimon Tamers: Runaway Digimon Express- 31 Mei hingga 6 Jun

Seterusnya, episod 1 dan 2 untuk anime reboot Digimon Adventure: adalah percuma untuk ditonton. Bagi mereka yang belom tonton anime baru ini, inilah masanya! Untuk ahli yang berbayar pulak, mereka mendapat bonus. Episod 3 anime Digimon Adventure: bersama keseluruhan anime Digimon Adventure (1999) dan Digimon Adventure 02 (2000) boleh didapati untuk mereka. Sesuailah kalau nak flashback balik siri lama kan?
Untuk mereka yang berminat, saya sudah sediakan link di bawah. Alang-alang PKP pun dilanjutkan, boleh lah kita sibukkan diri dengan menonton satu atau dua filem Digimon. Selain itu, anime Digimon Adventure: telah ditangguhkan. Untuk baca lebih lanjut, sila klik di sini. Jika anda ingin senarai penuh untuk setiap anime yang ditangguhkan, anda juga boleh klik di sini. Mana tahu anime kegemaran anda pun tergolong sekali kan..
 TONTON FILEM FREE DIGIMON DI SINI!
Jangan lupa untuk ikuti kami di TikTok!
  @gamersantaimy
Tags: animedigimonDigimon AdventurefilemFreemangaPercuma


Peminat Neon Genesis Evangelion!! EVANGELION STORE kini dibuka di Shopee!

Ramai diantara pembaca kami yang meminati siri manga dan anime betul tak? Jadi sesiapa yang membaca hari ini adalah peminat Neon Genesis Evangelion? Ada berita gembira buat anda kerana lepas ini anda tidak perlu bersusah payah untuk pergi ke Jepun membeli barangan dari siri anime ini, kerana semuanya di hujung jari anda!

Neon Genesis Evangelion merupakan anime dari Jepun berkonsepkan Mecha dan disiarankan pada tahun 1995 – 1996 dari Tatsunoko Production. Mengikut perjalanan Shinji Ikari, peminat anime ini masih belum reda dan sehingga kini ianya menjadi perbualan ramai orang.

Kini, para peminat Neon Genesis Evangelion! Evangelion Store kini dibuka di Shopee gedung dalam talian yang popular di Asia Tenggara! Mengikut jejak sebelum ini adalah di Taiwan, kini Evangelion Store dibuka di Shopee Malaysia dan Singapura! Mereka menyatakan mereka akan terus memperluaskan gedung talian mereka di seluruh dunia!
Pelbagai barangan dari siri anime ini dijual di Shopee yang termasuk model kit, patung figurin aksi dan DVD/Blueray/CD anime ini pun ada! Jom kita lihat sendiri antara koleksi yang ada di Shopee ni!
Model Kit

1 of  5

-
+

1. Body shoulder bag/production : RM448.65

2. Nanoblock【Chara Nano】:RM140.79

3. EVANGELION/ Production Model -02Costume : RM409.07

4. Shinji & Kaworu Throw : RM237.55

5. Mug/ Production Model -02 : RM105.61

Patung Figurin

1 of  4

-
+

1. Cu-Poche Evangelion New Theatrical Edition Rei Ayanami (Kotobukiya)
RM246.35

2. Cu-Poche Evangelion New Theatrical Edition Asuka Langley-Shikinami (Kotobukiya)
RM246.35

3. Kaworu Uniform version RM800.49

4. Shinji Ikari Uniform version RM800.49

DVD/CD/ Bluray

1 of  3

-
+

1. Shiro SAGISU Music from "EVANGELION: 1.0
RM187.29

2. "A Cruel Angel's Thesis/FLY ME TO THE MOON" RM111.85

3. Shin Godzilla vs. Evangelion Symphony
RM180.38

Jadi dibawah ini antara serba sedikit syarat dan ciri Evangelion Store;

Merupakan kedai rasmi “The Official Japanese Evangelion Store”
Cara penghantaran: EMS atau e-packet international
Waktu penghantaran: 1-3minggu
Pakej penghantaran: Dari BeeCruise Inc.
Waktu cuti tiada penghantaran (Waktu cuti Jepun: Sabtu, Ahad dan Cuti Umum)
Resit asli akan diberi sekali bersama penghantaran
Harga akan ada perubahan didalam Shopee dan juga yang asal oleh kerana Cukai tersuai

Menarik tak antara barangan yang kami kongsikan diatas? Jadi kalau anda peminat tegar anime Neon Genesis Evangelion, inilah masa anda untuk membeli belah di Shopee tanpa pergi ke Jepun! Jadi klik link dibawah untuk ke EVANGELION STORE @ SHOPEE!
 Jom Shopping di EVANGLION STORE @ Shopee!
Jangan lupa untuk ikuti kami di TikTok!
  @gamersantaimy
Tags: animeEVANGELION STOREEVANGELION STORE @ ShopeeEVANGELION STORE x ShopeeNeon Genesis EvangelionShopee


Nikmati diskaun hingga RM3500 semasa MSI Merdeka Sales 2022!

Sempena hari kemerdekaan Malaysia pada 31 Ogos nanti, MSI sedang mengadakan promosi “Merdeka Sales 2022” dengan diskaun sehingga RM 3,500 dan bundle MSI percuma bernilai sehingga RM 759! Berita baik adalah jualan ini sudah pun berlangsung sejak 15 Ogos — 30 Sept 2022.

Kali ini, MSI ingin menggambarkan semangat perpaduan dengan menawarkan pelbagai laptop dan komponen-komponen PC pada harga lebih murah dalam promosi terbesar mereka buat masa ini. Apa yang buat lagi menarik adalah laptop 12th Gen terbaru juga disertakan dalam promosi ini.

Item promosi termasuk Raider GE76 Deluxe Edition dan Stealth GS66 serba baharu, yang menampilkan pemproses 12th Gen Intel Core i9 dan kad grafik laptop GeForce RTX 3080Ti. Laptop ini bukan sahaja memberikan prestasi tambahan untuk para gamer mudah alih menolak limitasi gaming mereka, malah anda boleh menikmati game AAA terkini dengan lancar dan selesa tanpa perlu risau tentang apa-apa isu besar.

Perkakasan sudah lengkap, jangan lupa pula tentang aksesori. Untuk promosi ini, beberapa peralatan gaming canggih, termasuk curved monitor, monitor e-sukan, dan meja gaming juga ditawarkan secara lebih murah. Pada masa yang sama, para pembeli berpeluang mendapatkan hadiah percuma apabila membeli siri motherboard Z690, B660, B5550, X570 yang bantu meningkatkan pengalaman gaming anda di desktop.

Selain gaming, MSI juga menawarkan pilihan produk laptop/monitor bermotifkan perniagaan produktiviti dan penciptaan kandungan untuk para usahawan, para profesional, pelajar, content creator dan banyak lagi. Memang banyak pilihan untuk semua jenis citarasa.
Jika berminat, anda boleh lihat promosi MSI Merdeka Sales 2022 di sini jika ada sesiapa yang ingin menaik taraf PC atau monitor mereka.
Untuk segala liputan kami tentang MSI, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: DiskaunMSI Merdeka Sales 2022promosi


[gamescom 2021] Xbox Cloud Gaming akan datang hujung 2021, main game Xbox Series X di Xbox One!

Xbox Game Pass telah lama dianggap sebagai pas musim terbaik dalam industri gaming tetapi nampaknya itu tidak cukup kerana Microsoft akan menambah Xbox Cloud Gaming untuk pelantar Xbox Series X|S dan Xbox One pada hujung 2021. Ciri dalam talian ini mempunyai lebih dari 100 permainan di “cloud”, di mana pemain dapat mencuba apa-apa permainan yang mereka mahu tanpa memerlukan kita untuk install. Ia juga membolehkan pemain untuk mencuba terus permainan multiplayer seperti Sea of Thieves sebaik sahaja menerima jemputan dari rakan, walaupun anda tidak install permainan ini di konsol Xbox.

Selain itu, jika anda masih menggunakan Xbox One, ciri ini membolehkan kita mencuba permainan yang hanya boleh dimainkan di Xbox Series X|S. Jika tidak berpeluang bermain judul eksklusif Gen 9 seperti The Medium dan Microsoft Flight Simulator, anda dapat mencuba permainan-permainan seperti ini di Xbox One melalui Xbox Cloud Gaming pada masa akan datang.
Setelah ciri ini aktif, kita hanya perlu tekan “Play” di halaman utama permainan untuk mula bermain. Untuk mencuba Xbox Cloud Gaming, pemain perlu melanggan Xbox Game Pass Ultimate, peranti yang sesuai, alat kawalan yang serasi, dan sambungan internet sekurang-kurangnya 10 mbps. Sekali lagi saya ingatkan, Xbox Cloud Gaming akan keluar di Xbox Series X}S dan Xbox One pada hujung tahun ini manakala ciri ini sudah tersedia untuk pengguna melalui peranti mobile, tablet, dan Windows 10 PC.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Untuk segala liputan kami tentang acara gamescom 2021, sila tekan pautan ini.
Sumber – Xbox
Jangan lupa untuk ikuti kami di TikTok!
  @gamersantaimy
Tags: Gamescom 2021MicrosoftXbox Cloud GamingXbox OneXbox Series SXbox Series X


One Punch Man: Road To Hero Tiba Awal di iOS

Oasis Games telah melancarkan One Punch Man: Road To Hero secara percuma di App Store iOS. Pada masa penulisan ini, game ini hanya boleh di akses menerusi App Store US, pencarian “One Punch Man” di App Store Malaysia tidak memberikan hasil yang diharapkan. Ini boleh diatasi dengan membuka akaun App Store US dan memautkan akaun ini pada peranti iOS anda.

Pada awalnya, Oasis Games hanya memulakan pra-pendaftaran pada bulan Jun lepas dan menurut mereka, telah mencapai lebih 200,000 pendaftaran. Pada masa itu, tarikh pelancaran yang dijangkakan adalah 16 September. Dan pada 23 Ogos lalu, game ini telah berada di App Store; sebulan daripada tarikh yang dirancang. Edisi Android pula dikatakan akan tiba tidak lama lagi.

Game ini bakal memberikan khidmat peminat kepada pemainnya kerana ia menampilkan hasil kerja asal Yusuke Murata, pelakon suara asal daripada siri animenya dan ianya juga dibangunkan dengan usahasama bersama pencipta asal sirinya ONE, beserta pasukan yang bertanggungjawab ke atas siri animasinya.
Pemain boleh melalui semula pertempuran berkuasa dengan musuh-musuh seperti Vaccine Man, Deep Sea King dan Lord Boros. Di samping itu, pemain boleh mengumpul lebih 50 watak daripada siri ini dalam usaha untuk membina satu pasukan yang paling kuat.
Namun, watak utama judul ini iaitu One Punch Man Saitama tidak boleh dimainkan, barangkali kerana dia terlalu kuat; tetapi pemain boleh memanggilnya untuk bantuan ketika bertempur.
Sumber: toucharcade
Nota kaki: Jika ada dikalangan pembaca kami boleh mengesahkan jika game ini berada di App Store Malaysia, sila komen!
Jangan lupa untuk ikuti kami di TikTok!
  @gamersantaimy
Tags: AndroidiOSMobileOne-Punch Man: Road to Heroperanti mudah alih


Pengasas Studio Pierrot, Yuji Nunokawa meninggal dunia – studio yang cipta anime Naruto/Bleach

Baru-baru ini, dunia anime digemparkan dengan berita sedih di mana pengasas anime Naruto dan Studio Pierrot, Yuji Nunokawa telah meninggal dunia pada umur 75 tahun. Berita ini disahkan oleh Studio Pierrot melalui Twitter dan menyatakan bahawa dia telah meninggal dunia pada 25 Disember 2022.

【ご報告】弊社創業者・布川郁司に関しまして pic.twitter.com/YhJVkC86rx

— 株式会社ぴえろ (@studiopierrot) December 26, 2022

Dengan berat hati kami memaklumkan kepada anda tentang pemergian Yuji Nunokawa, bekas Pengerusi dan Penasihat Tertinggi Pierrot. Encik Nunokawa telah meninggal dunia pada 25 Disember.Dia berumur 75 tahun.Dia akan dirindui kerana kempimpinan, komitmen dan semangatnya.
Untuk pengetahuan anda, Yuji Nunokawa ialah pengasas Studio Pierrot yang kini terkenal di seluruh dunia. Sepanjang kariernya, dia telah melakukan pelbagai jenis kerja seperti menjadi produser dan pengarah. Majoriti penglibatan kerjayanya di bawah Studio Pierrot, jadi Nunokawa membantu mengawasi beberapa tajuk besar shonen.

Sebagai contoh, Yuji Nunokawa telah membantu mengawasi anime Naruto dari awal dan menjadi penerbit eksekutif untuk beberapa filem anime tersebut. Selain itu, dia juga telah mengusahakan beberapa siri anime terkenal seperti Bleach, Yu Yu Hakusho, Urusei Yatsura, Creamy Mami dan banyak lagi.
Bagi Studio Pierrot pula, syarikat ini ditubuhkan secara rasmi pada Mei 1979 dan Nunokawa telah mengumpulkan beberapa bakat besar dari Mushi Production dan Tatsunoko Production. Dia telah mewujudkan studio bersama Hisayuki Toriumi dan pada masa ini, CEO syarikat sekarang ialah Michiyuki Honma.

Selepas ditubuhkan, Studio Pierrot hanya mengambil masa selama 10 tahun untuk berjaya, tetapi mereka mula terkenal secara global apabila siri Yu Yu Hakusho dikeluarkan pada tahun 1992. Ketika siri Naruto bermula pada Oktober 2002, Pierrot adalah syarikat terkenal dalam industri anime dan ia terus berkembang maju. Baru-baru ini, studio ini telah mendapat pujian untuk kerjanya pada rancangan seperti Black Clover dan Bleach: Thousand-Year Blood War.

Yuji Nunokawa telah meninggal dunia pada usia 75 tahun. Kami mengambil kesempatan ini untuk mengucapkan takziah kepada ahli keluarganya dan terima kasih kerana telah mewarnai zaman kanak-kanak kami dengan anime yang menarik.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: bleachnarutoStudio PierrotYuji Nunokawa


Khabar Angin untuk Game Baru Batman makin kukuh selepas dikantoikan di Twitter!

Hujung minggu lalu ialah ulang tahun ke-80 Batman. Beliau membuat kemunculan pertama di Detective Comics #27 dan sejak itu telah hadir dalam hampir setiap bentuk. Ketika semua orang meraikan acara ini, senbuah tweet daripada WB Games Montreal telah menangkap perhatian semua orang.

@WBGamesMTL is proud to celebrate Batman’s 80th anniversary with rest of the world during #BatmanDay #Batman80 pic.twitter.com/4VGz9kBWxj

— WB Games Montréal (@WBGamesMTL) September 22, 2019

Jika korang terlepas pandang, terdapat empat simbol yang muncul secara pantas di dalam video. Walaupun banyak tekaan untuk tiga simbol pertama tetapi semua orang pasti setuju bahawa imej akhir, yang kelihatan seperti iblis mungkin merujuk kepada Demon’s Head. Ini sudah tentu merujuk kepada Ra’s Al Ghul, ketua League of Assassin dan bapa kepada Talia Al Ghul, yang keduanya muncul sebagai watak utama di Batman: Arkham Knight.
Tidak lama selepas tweet ini keluar, penulis Batman Scott Snyder membalasnya dengan #BewareTheCourtOfOwls. Tweet ini kemudian dibuang tetapi tidak sebelum screenshot diambil. The Court of Owls adalah rujukan kepada organisasi sulit yang diperkenalkan pada komik 52 Batman yang ditulis oleh Scott Snyder sendiri.

SCOTT SNYDER DELETED THIS IMMEDIATELY
THE COURT OF OWLS ARE COMING 🦇 pic.twitter.com/nvmrdSZdNZ
— Battman 🦇 (@BatmanFiles) September 22, 2019

Beberapa jam kemudian, empat simbol yang ditunjukkan dalam tweet di atas, sekali lagi dimuat naik dengan caption “Capture the Knight/ Cape Sur La Nuit.” Apakah maksud sebenar sebalik simbol tersebut? Apa-apa inform akan kami beritahu.

Capture the Knight / Cape sur la nuit pic.twitter.com/yMFXMd4djU
— WB Games Montréal (@WBGamesMTL) September 23, 2019

Jangan lupa untuk ikuti kami di TikTok!
  @gamersantaimy
Tags: batmanCapture the KnightScott SnyderTwitterWB Games Montreal